Die Klas 4 is 'n tipe stoomlokomotief wat deur die Suid-Afrikaanse Spoorweë in die vorige eeu gebruik is. Die klas het twee subklasse. Hierdie klas is 'n Kaapse Regeringspoorweë (CGR)-lokomotief en ontwerp deur H.M. Beatty in 1911. Die eerste twee lokomotiewe was toegerus met Stephenson-klepratwerk en D-kleppe en was nie met superverhitters toegerus nie. Hulle het hoofsaaklik op die Kaapse hooflyn diens gedoen en was uit diens gestel in 1938. Tien lokomotiewe is bestel by North British Locomotive Company in 1913 en 1914. Hulle was toegerus met superverhitters, Walschaerts-klepratwerk en geklassifiseer as Klas 4A. Vir die eerste tien jaar het hulle op die Kaapstad-Mafekinghooflyn diens gedoen en daarna is hulle oorgeplaas na die Witwatersrand waar hulle vir vele rolle aangewend is, veral op die Zeerust, Volksrust en Breytentrajekte. Wanneer Klas 4A toegerus word met Nommer-2 stoomketels word hulle as Klas 4AR herklassifiseer. Die laaste van die klas het rangeerdiens gedoen in die Wes-Rand en is uit diens onttrek in 1974. Wikimedia Commons het meer media in die kategorie Klas 4-stoomlokomotief. Holland, D.F. (1972).


Toyota Jido Shokki (ook bekend as Toyota Industries Shuttles, afsonderlik van Toyota, wat herdoop is na Toyota Verblitz) is 'n Japannese rugbyspan wat besit word deur Toyota Industries. Hulle is vir die eerste keer tot Japan se topliga, die Top League, bevorder in die 2010-11-seisoen. Hul tuisbasis is Kariya City. Die span se naam is afgelei van die Shuttles-onderdeel wat gebruik word in die "Non-Stop Shuttle Change Toyoda Automatic Loom, Tipe G" uitgevind deur Sakichi Toyoda, die stigter van Toyota Industries. Hierdie artikel is ’n saadjie. Voel vry om Wikipedia te help deur dit uit te brei.


Aeolis Palus is ’n vlakte tussen die noordelike wal van die Gale-krater en die noordelike voetheuwels van Aeolis Mons op Mars. Nasa het in Augustus 2012 ’n verkenningstuig op die vlakte geland om die gebied te ondersoek. Curiosity verken Aeolis Palus tans as deel van ’n wetenskapsending van twee jaar. Wikimedia Commons het meer media in die kategorie Aeolis Palus. Hierdie artikel is vertaal uit die Engelse Wikipedia Koördinate: 4°28′12″S 137°25′12″O / 4.470°S 137.420°O / -4.470; 137.420


Die Koperniese Rewolusie was die skuif in die oortuiging dat die Aarde die middelpunt van die Sonnestelsel is volgens die Ptolemeïese model, na die heliosentriese model – dat die Son die middelpunt is. Die "rewolusie" het begin met die publikasie van die Poolse sterrekundige Nicolaas Copernicus (1473-1543) se De revolutionibus orbium coelestium en het meer as ’n eeu later geëindig met die werk van Isaac Newton. Koperniese beginsel HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


Die Herschel-ruimtesterrewag was ’n ruimtesterrewag wat deur die Europese Ruimteagentskap (ESA) gebou en beheer is. Dit was van 2009 tot 2013 aktief en was die grootste infrarooi-teleskoop wat nog gelanseer is; dit het ’n enkele 3,5 m-spieël gehad, asook instrumente wat sensitief was vir infrarooi en submillimeter-golfbande (55–672 µm). Nasa was ook ’n vennoot in die sending. Die sterrewag is in Mei 2009 in ’n wentelbaan gestuur en het die Tweede Lagrange-punt van die Son-Aarde-stelsel, sowat 1 500 000 km van die Aarde af, twee maande later bereik. Dit is genoem na William Herschel, die ontdekker van die infrarooispektrum en die planeet Uranus, en sy suster en samewerker, Caroline Herschel. Herschel kon die koudste en stowwerigste plekke in die ruimte sien. Dit het deur stervormende wolke gesif om te ondersoek hoe moontlike lewegewende molekules soos water gevorm word. Die teleskoop se lewensduur is bepaal deur die hoeveelheid koelmiddel vir sy instrumente; die instrumente sou nie meer reg gewerk het as die koelmiddel opraak nie. Met sy lansering is dié tydperk geraam op 3,5 jaar (tot aan die einde van 2012).


Slurpdiere of olifantagtiges (Proboscidea) is 'n orde van soogdiere wat slegs een familie van lewende diere, naamlik Elephantidae bevat. Die familie bevat op sy beurt drie lewende spesies olifante (die Afrika savanne-olifant, Afrika-woudolifant en die Asiatiese olifant). Die orde bevat ook verskeie fossiele van olifantagtige spesies wat gedurende die vorige ystydperk geleef het, onder andere mammoete en mastodonte. Die naaste verlangs verwante spesies wat vandag nog leef is die dassies en sirenes (Engels "sea cows", plantetende akwatiese soogdiere van die familie Dugongidae, wat egter nie verwar moet word met die Afrikaanse "seekoeie" nie). Die oudste spesie in die orde dateer uit die vroeë Paleogeen-tydperk, meer as 50 miljoen jaar gelede. Die evolusie van olifantagtige diere behels hoofsaaklik die verhouding van die skedel en kake en die vorm van die ivoor- en kiestande. Hedendaagse olifante is die enigste oorlewendes van 'n eens groter en meer uiteenlopende familie. Elephantidae †Gomphotheriidae †Mammutidae †Stegodontidae †Barytheriidae †Deinotheriidae †Moeritheriidae †Numidotheriidae †Palaeomastodontidae †Phiomiidae ↑ Shoshani, Jeheskel; Wilson, Don E. and Reeder, DeeAnn M. (eds) 2005.


In die ekologie, is predasie 'n biologiese interaksie waar 'n roofdier (of predator - 'n organisme wat jag) voed op sy prooi (die organisme wat aangeval word). Roofdiere mag of mag nie hul prooi doodmaak voor hulle dit eet, maar predasie lei gewoonlik tot die dood van die prooi en die uiteindelike opname van die prooi se weefsel deur die roofdier (m.a.w. die roofdier vreet die prooi op). Predasie is geleen van die Engelse woorde predator (roofdier) en prey (prooi). Hierdie artikel is ’n saadjie. Voel vry om Wikipedia te help deur dit uit te brei.


'n Wildebees (Connochaetes) is 'n genus van ewehoewige soogdiere wat aan die familie van horingdraers (Bovidae) behoort. Die genus bestaan uit twee spesies: Blouwildebees (Connochaetes taurinus), 'n groot wildsbok wat in die noordelike deel van Transvaal en ooswaarts tot teen die Swazilandgrens, Noord-Natal en Zoeloeland aangetref word. Swartwildebees (Connochaetes gnou), 'n groot wildsbok wat in die hoëveld van Suider-Afrika voorkom. Wildebeeste kom op die grasvlaktes van suidelike en oostelike Afrika voor. Die grootste kuddes word in die Serengeti-woestyn aangetref. Hulle migreer in droë tye na voedselryke gebiede en kan duisende kilometer per jaar aflê. Wildebeeste word 1,15 tot 1,40 meter hoog (van die grond tot die skof) en weeg tussen 150 en 250 kg wanneer hulle volgroeid is. Hulle kan meer as 20 jaar oud word. Die koeie kalf (skenk geboorte) in die somer. Die kalwers kan soms 10 minute na geboorte al saam met die kudde op die vlug slaan. Die teelseisoen begin direk na die koeie gekalf het. Die dominante bulle merk (en verdedig) hulle grondgebied met mis en urine.


Die Pioneer-plate is twee plate van vergulde aluminium wat in 1972 in Pioneer 10 en in 1973 in Pioneer 11 geplaas is. Dit bevat ’n geïllustreerde boodskap ingeval die ruimtetuie deur intelligente buiteaardse lewe onderskep word. Hulle wys die naakte figure van ’n man en vrou asook verskeie simbole wat inligting oor die oorsprong van die tuie verskaf. Die plaat is ontwerp deur die sterrekundige Carl Sagan in samewerking met dr. Frank Drake en Linda Salzman Sagan. Pioneer 10 en 11 is die eerste ruimtetuie wat ’n groot genoeg snelheid bereik het om uit die Sonnestelsel te ontsnap. Die Voyager Goue Plaat, ’n ingewikkelder en meer gedetailleerde plaat wat moderner tegnologie gebruik, is in 1977 in Voyager 1 en 2 geplaas. Onder op die plaat word die Sonnestelsel skematies voorgestel. Dit wys watter pad die tuig gevolg het. Deur Saturnus is ’n streep wat die planeet se ringe voorstel as ekstra aanwysing om ons sonnestelsel te identifiseer. Die afbeelding is nie volgens skaal nie. Die grootte van die planete en die afstand tussen hulle verskil van die werklike mates. Die binêre getalle dui die relatiewe afstand tussen die planete en die Son aan.


Bereapark in Pretoria is bekend as 'n voormalige krieketveld, veral vanweë die Noord-Transvaalse Krieketspan wat hier wedstryde gespeel het. Hier was egter ook 'n rugby- en 'n sokkerklub wat die geriewe gebruik het. Die klubhuis en sportterrein is geleë in Lilian Ngoyistraat (vroeër Van der Waltstraat) naby Pretoria se middestad. In September 1882 is beesweiding, wat slegs 'n paar minute weg was van Kerkplein in Pretoria met 'n perdekar, geïdentifiseer as 'n krieketveld vir Pretoria se krieketspelers. Die grond het destyds aan 'n weduwee Hoffman behoort en was deel van 'n plaas wat Fonteinedal ingesluit het. Teen die tyd dat die besoekende Walter Read Elftal van Engeland Suid-Afrika in 1892 besoek het, het die veld reeds as Bereapark bekend gestaan. 'n Pretoriase span het teen die Engelse besoekers gespeel. Dit was die eerste internasionale krieketwedstryd in Pretoria, wat toe nog die hoofstad van die Zuid-Afrikaanse Republiek (ZAR) was. Die Pretoriase span het uit 22 spelers bestaan teenoor die Walter Read-span se 11. In die wedstryd, wat op 29 en 30 Januarie 1892 plaasgevind het, is die Pretoriase span met 'n beurt en 29 lopies geklop.


Raymond J. "Ray" Moore (gebore 24 Augustus 1946 in Johannesburg) is 'n voormalige professionele tennisspeler van Suid-Afrika. Hy het agt dubbelspeltitels oor sy loopbaan gewen, en was 12 keer die naaswenner in die dubbelspel gewees. Moore het ook tussen 1967 en 1977 aan 12 Davisbeker-toernooie deelgeneem, insluitend die oorwinning van 1974, met 'n 12–10 rekord in enkels en 'n 0–1 rekord in dubbels. (en) "Player profile – Raymond Moore". ATP World Tour. Besoek op 23 Februarie 2021. (en) Ray Moore se ATP-profiel (en) Ray Moore se ITF-profiel


El Hierro is 'n eiland, met die bynaam "Isla del Meridiano" (die "Meridian Island"), die kleinste en verste suidwes van die Kanariese Eilande ('n outonome gemeenskap van Spanje), in die Atlantiese Oseaan aan die kus van Noord-Afrika, met 'n bevolking van 10 162 (2003). Wikimedia Commons het meer media in die kategorie El Hierro. (en) Toerisme-inligting oor El Hierro op Wikivoyage (es) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Stadstatus word in die Verenigde Koninkryk deur die Britse monarg aan sekere munisipaliteite verleen. In 2014 was daar altesaam 69 nedersettings met stadstatus in die land, waarvan 51 in Engeland, 6 in Wallis, 7 in Skotland en 5 in Noord-Ierland. Stadstatus behels geen besondere regte nie, behalwe dat 'n nedersetting hom amptelik city (stad) mag noem. Nogtans is dit 'n gesogte titel vanweë die aansien wat 'n nedersetting met stadsregte geniet. Daar is geen besondere kriteria vir die toekenning van stadsregte nie, alhoewel stadstatus in Engeland en Wallis tradisioneel aan nedersettings met diosesaankatedrale verleen is. Hierdie tradisie gaan terug tot die vroeë 1540's toe koning Hendrik VIII dioseses in ses Engelse nedersettings met katedrale gestig en stadsregte aan hulle toegeken het. In Ierland is stadstatus net aan 'n betreklik klein aantal nedersettings verleen. So was daar in die gebied van die huidige Noord-Ierland voor die 19de eeu slegs twee stede. In Skotland het stadstatus nog tot in die 19de eeu geen besondere erkenning deur die staat geniet nie. In dié tyd het die tradisie om stadsregte aan bepaalde nedersettings toe te ken herleef.


Die Koninklike Saoedi Lugmag (Arabies: القوات الجوية الملكية السعودية, Engels: Royal Saudi Air Force), is die lugvaarttak van die Saoedi-Arabiese gewapende magte. Die RSAF het van 'n hoofsaaklik verdedigende militêre mag ontwikkel tot een met 'n gevorderde slaanvermoë. Die Saoedi Lugmag onderhou die derde grootste vloot van F-15s na die Amerikaanse Lugmag en die Japan Air Self-Defense Force. Die ruggraat van die Koninklike Saoedi Lugmag is tans die F-15 Eagle, met die Panavia Tornado ook 'n belangrike komponent. Die Tornado, Hawk en vele ander vliegtuie is gelewer onder die Al Yamamah-kontrakte met British Aerospace (nou BAE Systems). Die Saoedi Lugmag het verskeie wapens in die 1990's bestel, insluitende Sea Eagle anti-skeepsmissiele, lasergeleide bomme en swaartekragbomme. Volgens Al-Salam, 'n opvolger van die Al Yamamah-ooreenkoms, sal 72 Eurofighter Typhoons binnekort deur BAE afgelewer word. 'n RSAF Eurofighter Typhoon by Malta tydens aflewering. 'n RSAF Tornado F3 in "Operation Desert Storm". 'n F-15 Eagle maak in die lug gereed om brandstof te hervul uit 'n KC-135.


Die Wet op Bantoe-onderwys, No. 47 van 1953, is deur Suid-Afrika se Parlement goedgekeur en op 5 Oktober 1953 deur die goewerneur-generaal onderteken. Dit sou in werking tree op ’n datum deur die goewerneur-generaal in ’n proklamasie bepaal. Die wet is voorafgegaan deur ’n kommissie, bekend as die Eiselen-kommissie, wat aangestel is om ’n plan te beraam vir die onderwys en opleiding van swart kinders. In 1976 sou die wet, veral die toepassing daarvan, blameer word vir die skoliere se oproer in Soweto. Die Onderwysbeleid van die Nasionale Party onder Verwoerd word dikwels gekritiseer deur die "per skolier" uitgawe tussen wit en swart kinders te vergelyk. Giliomee betoog dat blanke onderwys destyds nie te wonderlik was nie en inderdaad veel meer befondsing nodig gehad het. Die regering sou kwalik wit kiesers kon oorreed om vier keer meer op swart onderwys te spandeer. Teen 1934 het 70% van Suid-Afrika se swart mense geen onderwys ontvang nie. Van skoolgaandes was 57% in die eerste twee skooljare, 2,4% in standerd 6 en minder as 2% in sekondêre– en hoër instellings.


Klas 7E is 'n tipe elektriese lokomotief wat deur die Suid-Afrikaanse Spoorweë gebruik word in Suid-Afrika. Die lokomotief gebruik 25 kV 50 Hz wisselstroom. Daar is drie subklasse in die klas. Klas 7E no. E7058 in Swartkops, Port Elizabeth, 22 April 2013 No. E7008 trek 'n goederetrein naby Die Put, omtrent 16 km suid van De Aar, 2 Mei 1985 No. E7061 in Beaufort-Wes, 16 September 2009 No. E7047 in Spoornetblou, Beaufort-Wes, 1 Mei 2006 No. E7100 in De Aar, Noord-Kaap, 26 Augustus 2007 No. E7010 in Shosholoza Meyl-kleure in die Edwin Swales-werkswinkel, Durban, KwaZulu-Natal, 4 Junie 2010 South African Railways Index and Diagrams: Electric and Diesel Locomotives, 610mm and 1065mm Gauges, Ref LXD 14/1/100/20, 28 Januarie 1975, soos gewysig Paxton, Leith; Bourne, David (1985). Locomotives of the South African Railways (1ste uitg.). Kaapstad: Struik. pp. 129–131. ISBN 0869772112. Wikimedia Commons het meer media in die kategorie Klas 7E-lokomotief.


Die West End of London (meestal net West End genoem) is 'n stadsdeel in Sentraal-Londen waar baie van die Britse hoofstad se bekendste toeriste-aantreklikhede, winkels, besighede, regeringsgeboue en vermaaklikheidsplekke geleë is (insluitende West End se teaters). Die term West End het in die vroeë 19de eeu gebruiklik geword om na gesogte buurte wes van Charing Cross te verwys. In verband met strategiese beplanningsdoeleindes word na die gebied in die sogenaamde London Plan as een van twee "internasionale sentrums" verwys. Terwyl die City of London of Square Mile die finansiële distrik van Londen is, het die West End tot die sentrale besigheidsdistrik en vermaaklikheidsbuurt ontwikkel. Dit is die grootste sakedistrik in die Verenigde Koninkryk, vergelykbaar met Midtown Manhattan in New York, Tokio se Shibuya-distrik of die 8ste arrondissement in Parys. Wat huurbare kantoorruimte betref, het die West End in Desember 2013 by Tokio verbygesteek om die duurste plek ter wêreld te word. Die West End, wat wes van die historiese Romeinse en middeleeuse City of London geleë is, was tradisioneel 'n gesogte woonbuurt vir Londen se welgestelde elites – veral omdat die rook van ongetelde vuurherde en vuurplekke in die City nie in die westelike rigting gewaai het nie.


Die nasionale vlag van Iran is op 29 Julie 1980 amptelik in gebruik geneem. Die vlag vertoon ’n horisontale driekleur in groen, wit en rooi met die Irannese embleem in rooi op die middelste wit baan. Die takbir ((ar) “الله اکبر”, (af) “God is Groot”) verskyn 22 keer op die binnerande van die groen en rooi bane. Die kleurskema word hieronder gelys: Vlae, standaarde en baniere was nog altyd belangrike nasionale en imperiale simbole vir Iraniërs in tye van oorlog en vrede. Xenophon het geskryf dat Kores die Grote se standaard ’n goue arend met oopgespreide vlerke aan ’n lang steel was. Hoewel die hemelliggaam en dierefiguur langdurige en onafhanklike geskiedenisse in Irannese heraldiek het, is die bekendste simbool van Iran in die afgelope eeue die Leeu-en-son-motief wat ’n grafiese uitbeelding van die astrologiese kofigurasie van die son in die sterreteken Leo is. Laat in die negentiende eeu is die leeu-en-son-motief gekombineer met ’n kromswaardmotief en op ’n driekleur van groen, wit en rooi gesuperponeer.


Die Rochelimiet of Rochegrens is die afstand waarbinne ’n hemelliggaam wat net deur sy eie swaartekrag bymekaargehou word, sal disintegreer weens die groter getykragte van ’n ander hemelliggaam. Binne die Rochegrens sal planetêre materie byvoorbeeld disintegreer tot stof, fyn rots of ysdeeltjies en dit sal ringe vorm, maar buite die grens sal materie geneig wees om saam te smelt of bymekaar te bly. Die term word veral gebruik vir die disintegrasie van ’n satelliet weens die getykragte van die liggaam waarom dit wentel. Sommige satelliete, natuurlik of kunsmatig, kan binne hul Rochelimiet om ’n liggaam wentel omdat hulle deur ander kragte as hul swaartekrag bymekaargehou word. Jupiter se maan Metis en Saturnus se maan Pan is voorbeelde van satelliete wat deur hul treksterkte bymekaargehou word (hulle is solied en word nie maklik uitmekaargeruk nie). ’n Swakker satelliet soos ’n komeet kan maklik opbreek wanneer dit binne sy Rochelimiet om ’n ander liggaam beweeg. Eric W. Weisstein (2007). "Eric Weisstein's World of Physics – Roche Limit" (in Engels). scienceworld.wolfram.com. Geargiveer vanaf die oorspronklike op 11 Mei 2020.


Poliëtileen, afgekort as PE, is 'n polimeer van eteen wat 'n verskeidenheid gebruike het. Dit word onder andere vir die vervaardiging van vullissakke, buise en die isolasie van elektriese kabels gebruik. Daar is verskeie tipes PE: HDPE – hoë-digtheid poliëtileen LDPE – lae-digtheid poliëtileen LLDPE - lineêre lae-digtheid poliëtileen UHMWPE - ultrahoëmolêregewig poliëtileen XLPE – cross linked poliëtileen Die tipes verskil in hoe hulle gemaak word, maar ook in die kettingstruktuur en die morfologie en eienskappe. Poliëtileen is 'n semikristallyne stof. Die kristalstruktuur is gewoonlik ortorombies, hoewel daar ook 'n monokliniese en 'n heksagonale struktuur bestaan. Die ketting vou hom in 'n lamellêre struktuur wat geskei word van die volgende lamel deur 'n amorfe lagie. Die amorfe komponent gee die materiaal sy buigsaamheid, die kristallyne sy sterkte. Die afstand van lamel tot lamel word die lange periode genoem en bedra 50-300 Å afhanklik van die kettingstruktuur en die molekulêre massa (en sy verdeling). Die HDPE-vorm word met 'n bepaalde katalisator gemaak wat liniêre kettings oplewer. Afhanklik van die molêremassaverdeling kan die kristalliniteit hoog wees (~90%).


Presley Chweneyagae (gebore 1984 in die Noordwesprovinsie, Suid-Afrika) is 'n Suid-Afrikaanse akteur. Hy is veral bekend vir die hoofrol van die film Tsotsi, wat tydens die 78ste Oscar-toekenningsaand as die beste buitelandse rolprent bekroon is. Van sy ander bekende rolprente sluit in: More Than Just a Game (2007), State of Violence (2010) en Mandela: Long Walk to Freedom (2013). Sy ma, Agnes Keagile het hom na haar gunsteling sanger, Elvis Presley vernoem. Tsotsi, 2005 as Tsotsi When We Were Black, 2006-2007 (TV-reeks) as Poet More Than Just a Game, 2007 as Mark Shinners Menda City, 2009 as Don Africa United, 2010 as Egg State of Violence, 2010 as Boy-Boy The Gentleman, 2011 as Sipho Zama Zama, 2012 as Joseph Phiri iNumber Number as Shoes, 2013 Mandela: Long Walk to Freedom, 2013 as 'n militante prisonier 'n Storie van hoop[dooie skakel], Beeld, 4 Februarie 2006 Hierdie artikel is ’n saadjie. Voel vry om Wikipedia te help deur dit uit te brei.


Die Klas 10 is 'n tipe stoomlokomotief wat deur die Suid-Afrikaanse Spoorweë in die vorige eeu gebruik is. in 1904 het die Sentraal-Suid-Afrikaanse Spoorweë vyftien Klas 10 stoomlokomotiewe met 'n 4-6-2 "Pacific"-tipe wieluitleg in diens geplaas. In 1912, toe hulle opgeneem is in die Suid-Afrikaanse Spoorweë, is hulle hernommer maar het hul Klas 10 klassifikasie behou. CSAR Klas 10 no. 651, later SAR no. 733, 1907 Wikimedia Commons het meer media in die kategorie Klas 10-stoomlokomotief. North British Locomotive Company werkslys South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig, p. 12 Holland, D.F. (1971). Steam Locomotives of the South African Railways, Volume 1: 1859-1910 (1ste uitg.). Newton Abbott, Devon: David & Charles. pp. 130–132. ISBN 978-0-7153-5382-0. Klassifikasie van S.A.R. lokomotiewe met hernommerlyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp. 9, 12, 14, 34 Paxton, Leith; Bourne, David (1985).


Knossos Knossos (Grieks: Κνω(σ)σός, Knōs(s)os) is die grootste Bronstydperk argeologiese terrein op Kreta en is Europa se oudste stad genoem. Opgrawings hier het baie bygedra tot kennis oor die Minoïese beskawing. In die 19de eeu is materiaal van ’n terrein suid van die Kretensiese hoofstad, Heraklion, weggedra om huise in die stad te bou. Daar is vermoed dat die ruïnes van die kolossale Minoïese paleis van Knossos op die terrein geleë was en in 1878 het die Engelse argeoloog Arthur John Evans besluit om ondersoek in te stel voor al die boumateriaal weggedra word. Hy het met uitgrawings by Knossos begin en dit het gou duidelik geword dat ’n Minoïese paleis wel hier gestaan het, waarskynlik die paleis van die legendariese koning Minos. Evans het die westelike vleuel van die paleis ontdek en baie erdewerk, vase en kanne is hier gevind, asook ’n belangrike fresko. Jane Laing et all., Kunst, (Kerkdriel: Librero, 2010), 26. Swindale, Ian. Minoan Crete website: Knossos Pages. Knossos. Crete–Kreta. URL besoek op 13 Mei 2012.


Adolf Goerz (1875 - 1900) was 'n mynmagnaat. Hy is in Duitsland gebore en George von Siemens, hoof van die Deutsche Bank was 'n swaer van hom. Dié het hom in 1888 oorreed om na Suid-Afrika te kom. Hy stig die Goerz Sindikaat in 1889 en die Rand Central Ore Reduction Company in 1892. In 1895 het hierdie belange saamgesmelt in A. Goerz & Kie, Bpk wat later die Union Corporation geword het. Ensiklopedie van Suidelike Afrika, Eric Rosenthal, 1967


Staten-eiland is 'n eiland wat deel vorm van New York. Die eiland lê aan die weste kant van die Hudsonrivier se monding, sowat 5 myl (8 km) suidwes van Manhattaneiland. Die eiland het 'n bykans driehoekvorm en is 13,9 myl lank en tot 7,3 myl wyd. Aan die westekant is die Arthur Killrivier, aan die noord en noorweste is die Kill Van Kullrivier. Aan die ooste is die Hudsonrivier met die Atlantiese Oseaan wat die suidoos grens vorm. Hierdie artikel is ’n saadjie. Voel vry om Wikipedia te help deur dit uit te brei.


Humewoodwegstasie is 'n spoorwegstasie geleë in Humewood, Port Elizabeth, Suid-Afrika. Dit is 'n afsonderlike stasie van die hoof-Port Elizabethstasie, gebou in 1899, en is die oostelike eindpunt van die smalspoor Avontuurspoorweg (nou geslote) wat teen 285 kilometer (177 myl) die langste 2-voet smalspoor treinspoor in die wêreld is. Die Humewoodweg-Humansdorpdeel van die Avontuurspoorweg is destyds geopen in November 1905. Report of the general manager of railways. Cape of Good Hope. Dept. of railways. 1910. pp. lxxi. Besoek op 2009-11-25. Koördinate: 33°58′17″S 25°38′08″O / 33.971428°S 25.635438°O / -33.971428; 25.635438


Gochas is ’n klein dorpie in die Hardapstreek van Namibië sowat 64 km suidwes van Stampriet aan die oewers van die Auobrivier op ’n hoogte van 1 150 m bo seespieël. Die jaarlikse reënval is sowat 193 mm. In 1960 het die bevolking bestaan uit 205 wit mense, 108 bruin mense en 224 swart mense. Gochas is die middelpunt van ’n landbougebied bestaande uit Kalahari-duineplase waarop met beeste en skape geboer word. Die plek word met oorloë en opstande vereenselwig en was ’n militêre pos en kameelstasie tydens die Duitse bewind. Hier het die Duitsers in Januarie 1905 ’n oorwinning behaal oor die Nama-hoofman Simon Koper. ’n Gedenkteken is opgerig ter nagedagtenis aan kapt. Friedrich von Erckert, wat gesneuwel het in die Slag van Searsub in Maart 1908. Gochas se dorpsraad is in 1958 ingestel. Jare lank moes inwoners self reëlings vir krag en water tref. NG gemeente Gochas Potgieter, D.J. (ed.) 1972. Standard Encyclopaedia of Southern Africa. Cape Town: Nasionale Opvoedkundige Uitgewery (Nasou). Wikimedia Commons het meer media in die kategorie Gochas.


Die Argaïese tydperk van Griekeland (800 tot 480 v.C.) is ’n tyd in Griekeland se geskiedenis wat gevolg het op die Griekse Donker Eeue. Dié tyd word gekenmerk deur die opkoms van die polis (stadstate), die stigting van kolonies en die anneksasie van die Persiese Ryk – asook die eerste tekens van klassieke filosofie, teater in die vorm van tragedies en geskrewe digkuns. Dié het ontstaan ná die herinstelling van die geskrewe taal, wat in die Donker Eeue verlore gegaan het. Die term "argaïes" dek ook hierdie kulturele aspekte. Die Argaïese tydperk het geduur van die "strukturele rewolusie" (’n skielike toename in die bevolking en materiële goedere omstreeks 750 v.C.) tot met die "intellektuele rewolusie" van Klassieke Griekeland. Die einde van die tydperk word gewoonlik beskou as Xerxes se inval in Griekeland in 480 v.C. Die skerp styging in die bevolking aan die begin van die Argaïese tydperk het die stigting van nuwe dorpe en die uitbreiding van ou sentrums tot gevolg gehad. Die Grieke het ook vanaf omstreeks 800 v.C. gebiede al met die Middellandse en Swartsee langs gekoloniseer.


’n Kritieke punt of kritieke toestand in fisiese chemie, termodinamika en chemie vind plaas in toestande (soos ’n spesifieke waarde van temperatuur, druk of samestelling) waarin geen fasegrense bestaan nie. Daar is verskeie soorte kritieke punte, insluitende damp-vloeistof- en vloeistof-vloeistof-punte. Hierdie artikel is ’n saadjie. Voel vry om Wikipedia te help deur dit uit te brei.


Die Byrne-Setlaars is 'n groot groep koloniste wat in 1849 uit Brittanje na die destydse Natal gebring is deur die Ier Joseph Byrne. Byrne het die Britse regering oorreed om 20 tot 50 akker grond aan immigrante toe te staan teen 'n betaling van £10 vir elke volwassene. Teen 1851 het 57 immigrasieskepe reeds 4,500 mense na Suid-Afrika gebring. Dit sluit die voorouers in van baie vooraanstaande Natalse families. Hulle het onder meer die dorpe Verulam, Richmond, Byrnetown en York gestig. John Baragwanath is een van die setlaars. Ensiklopedie van Suidelike Afrika, Eric Rosenthal, 1967. Spencer, Shelagh: 1850 - British Settlers for the Byrne Valley. In: Lantern. Tydskrif vir Kennis en Kultuur. Jaargang 23, nr. 3, Maart 1974.


Die 42ste Golden Globe-toekenningsaand, wat uitnemendheid in die rolprente en TV-programme van 1984 vereer het, is op 28 Januarie 1985 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 48ste Golden Globe-toekenningsaand, wat uitnemendheid in die rolprente en TV-programme van 1990 vereer het, is op 19 Januarie 1991 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 53ste Golden Globe-toekenningsaand, wat uitnemendheid in die rolprente en TV-programme van 1995 vereer het, is op 21 Januarie 1996 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 59ste Golden Globe-toekenningsaand, wat uitnemendheid in die rolprente en TV-programme van 2001 vereer het, is op 20 Januarie 2002 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 65ste Golden Globe-toekenningsaand, wat uitnemendheid in die rolprente en TV-programme van 2007 vereer het, is op 13 Januarie 2008 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 70ste Golden Globe-toekenningsaand, wat uitnemendheid in die rolprente en TV-programme van 2012 vereer het, is op 13 Januarie 2013 gehou. Hier volg die wenners en benoemdes vir die 70ste Golden Globe-toekenningsaand. Die wenners word eerste aangegee en is in vet druk. Argo Django Unchained Life of Pi Lincoln Zero Dark Thirty Les Misérables The Best Exotic Marigold Hotel Moonrise Kingdom Salmon Fishing in the Yemen Silver Linings Playbook Daniel Day-Lewis – Lincoln as Abraham Lincoln Richard Gere – Arbitrage as Robert Miller John Hawkes – The Sessions as Mark O'Brien Joaquin Phoenix – The Master as Freddie Quell Denzel Washington – Flight as William "Whip" Whitaker Jessica Chastain – Zero Dark Thirty as Maya Marion Cotillard – Rust and Bone as Stéphanie Helen Mirren – Hitchcock as Alma Reville Naomi Watts – The Impossible as Maria Bennett Rachel Weisz – The Deep Blue Sea as Hester Collyer Hugh Jackman – Les Misérables as Jean Valjean Jack Black – Bernie as Bernie Tiede Bradley Cooper – Silver Linings Playbook as Pat Solitano Ewan McGregor – Salmon Fishing in the Yemen as Alfred "Fred" Jones Bill Murray – Hyde Park on Hudson as Franklin D. Roosevelt Jennifer Lawrence – Silver Linings Playbook as Tiffany Maxwell Emily Blunt – Salmon Fishing in the Yemen as Harriet Chetwode-Talbot Judi Dench – The Best Exotic Marigold Hotel as Evelyn Greenslade Maggie Smith – Quartet as Jean Horton Meryl Streep – Hope Springs as Kay Soames Christoph Waltz – Django Unchained as dr.


Lady Florence Phillips (gebore Dorothea Sarah Florence Alexandra Ortlepp, Kaapstad, Kaapkolonie, 14 Junie 1863 – Vergelegen, Somerset-Wes, Kaapland, Suid-Afrika, 23 Augustus 1940) was ’n weldoener, gasvrou, skryfster, bevorderaar van Suid-Afrikaanse kuns en die eggenote van die mynmagnaat sir Lionel Phillips, wie se rykdom dit vir haar moontlik gemaak het om tallose projekte óf self aan te pak óf ander aan te spoor om dit aan te voor. Genl. Jan Smuts het haar op haar begrafnis beskryf as “no ordinary woman” en bygevoeg: “Sy en haar man was van die mees vooraanstaande en uitsonderlike persoonlikhede wat die Rand en die nuwe Suid-Afrika opgebou het, en sy laat ’n groot indruk na.” "Lady Florence Phillips het ’n oorheersende rol in die geskiedenis Suid-Afrika gespeel," skryf dr. Thelma Gutsche in die biografie No ordinary woman. The life and times of Florence Phillips. "Sy was ’n baanbreker van die diamant- en goudveld, en het vier oorloë, twee revolusies en die Jameson-inval beleef.


Die burgemeester is die eerste burger van 'n stad of dorp wat voorsit tydens munisipale vergaderinge. Afhangende van die stelsel kan 'n burgemeester die hoof- uitvoerende beampte van die munisipale regering wees, of slegs 'n seremoniële rol speel. Burgemeesters word soms deur die mense wat daar woon verkies, in ander gevalle word hulle deur 'n sentrale regering of beheerliggaam aangestel. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Theunissen is 'n gemeente in die Vrystaatse Sinode van die Nederduitse Gereformeerde Kerk met sy middelpunt op die dorp Theunissen. Die gemeente is in 1910 van die ou moedergemeente Winburg afgestig is. In 1952 kon Ons gemeentelike feesalbum berig: "(D)is een van die jonger gemeentes, maar een van die mees vooraanstaande gemeentes in die Vrystaat. Dit is aan die rand van die groeiende goudvelde geleë en daarom een van die vele gemeentes wat 'n groot roeping en taak in hierdie gebied te vervul het. Op geestelike gebied is veel gedurende die afgelope 41 jaar gedoen. Nog steeds word met alle mag die verkeerde weë met die swaard van Gods Woord bestry." In daardie stadium was ds. J.H. Lange reeds Theunissen se sewende leraar. Ds. J.D. Louw was die eerste leraar wat hier bevestig is en wel in 1911. Die huidige kerkgebou, maar toe sonder die toring, was pas klaar. Voorheen, toe die gemeente nog nie van Winburg afgestig was nie, is dienste deur Winburg se predikante in 'n ou sinkgebou, wat as noodkerk diens gedoen het, gehou.


Kommandant Hendrik Prinsloo (1861 – 7 November 1900) het geveg in beide die Eerste Vryheidsoorlog sowel as die Tweede Vryheidsoorlog. Hy is gebore naby Kroonstad en na sy pa vernoem. Hy is 'n afstammeling van Hendrik Frederik Prinsloo wat tydens die Slagtersnek-rebellie gesterf het. As kind het hy saam met sy ouers na Lydenburg verhuis. Sy eerste aksie as soldaat het tydens die Eerste Vryheidsoorlog plaasgevind. Hy het daarna aan die Mapogveldtog deelgeneem en word in 1896 aangestel as veldkornet. Daarna neem aan die veldtog deel teen Hoofman Mphephu. In 1899 word hy aangestel as kommandant van sy kommando. Na die uitbreek van die Tweede Vryheidsoorlog is hy na die grens met Swaziland gestuur. Hiervandaan is hy na Natal waar hy deelneem aan die Slag van Spioenkop. Hy en sy burgers beïndruk met hulle dapperheid. Hy sterf op 7 November tydens 'n aanval teen die Britse magte naby Carolina. The War Reporter. J.E.H. Grobler. Jonathan Ball Publishers. 2004. ISBN 978-1-86842-186-2


Tigranes die Grote (140 v.C. – 55 v.C.) was 'n Armeense militêre en politieke leier en een van die mees invloedrykste figure in die klassieke geskiedenis. Onder sy regering word die land, vir 'n kort tydperk, die sterkste staat oos van die uitbreidende Romeinse Republiek. Tigranes is in ongeveer 140 v.C. gebore en was die seun of neef van of Artavasdes I of van Tigranes I. Tigranes die Grote stam uit die Huis van Artaxiade. Hy was getroud met Cleopatra, die dogter van Mithridates VI van Pontus. Tigranes II The Great. (2007). In Encyclopedia Britannica. Besoek op 20 April 2007, in Encyclopedia Britannica: http://www.britannica.com/eb/article-9072452 Manaseryan, R. «Տիգրան Բ» (Tigran II). Soviet Armenian Encyclopedia. vol. xi. Yerevan, Armenian SSR, 1985, 697-698. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Redelinghuys is 'n gemeente in die Wes-en-Suid-Kaaplandse Sinode van die Nederduitse Gereformeerde Kerk met sy middelpunt op die Sandveldse dorpie Redelinghuys. Dis op 26 April 1906 van die moedergemeente Piketberg afgestig, net 'n dag ná die gemeente Aurora; daarom word soms na dié gemeentes as die tweeling van Piketberg verwys. Die nukleus van hierdie gemeente was die kerkplaas Wittedrift langs die Verlorenvlei. Reeds in 1866 gee die heer J.N. Redelinghuis 300 morge van hierdie plaas aan die kerkraad van Piketberg, met die doel om 'n buitekerk aldaar op te rig. Hoewel reeds tydens die dienstyd van ds. P.J.G. de Vos met die bou van hierdie hulpherk op Wittedrift begin is, was daar so 'n gebrek aan geld dat dit eers in die vroeg sewentigerjare van die 19de eeu voltooi en ingewy is deur ds. C. Rabie van Piketberg. In April 1867 besluit die kerkraad van Piketberg om gereeld elke drie maande op Wittedrift buitekerk te hou en een maal per jaar die Avondmaal aldaar uit te deel. 'n Staande kommissie van ses lede moes toesig hou oor hierdie kerkplaas.


In deeltjiefisika is die X- en Y-bosone (soms saam X-bosone genoem) hipotetiese elementêre deeltjies soortgelyk aan die W- en Z-bosone, maar dit stem ooreen met ’n nuwe soort krag wat voorspel is in die Georgi-Glashow-model. Ta-Pei Cheng; Ling-Fong Li (1983). Gauge Theory of Elementary Particle Physics. Oxford University Press. p. 437. ISBN 0-19-851961-3.AS1-onderhoud: meer as een naam: authors list (link) Hierdie artikel is ’n saadjie. Voel vry om Wikipedia te help deur dit uit te brei.


Purper is 'n kleur, 'n diep skakering van magenta. Volgens verskeie kleurskemas word purper as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Die Slag van Tabanyama het plaasgevind vanaf 19 Januarie 1900 tot 22 Januarie tydens die Tweede Vryheidsoorlog tussen die magte van generaals Louis Botha en Buller. Dié slag is gevolg deur die Slag van Spioenkop. The War Reporter. J.E.H. Grobler. Jonathan Ball Publishers. 2004. ISBN 978-1-86842-186-2 Hierdie artikel is ’n saadjie. Voel vry om Wikipedia te help deur dit uit te brei.


Die monargie van die Verenigde Koninkryk (algemeen die Britse monargie genoem) is die grondwetlike monargie van die Verenigde Koninkryk en sy oorsese gebiede. Die monarg se titel is "koning" (manlik) of "koningin" (vroulik). Koningin Elizabeth II is sedert Februarie 1952 die monarg. Sy het die troon na die dood van daar vader, koning George VI bestyg. Die monarg (en sy of haar onmiddellike familie) onderneem verskeie amptelike, seremoniële, diplomatieke en verteenwoordigende pligte. Omrede die monargie grondwetlik is, is die monarg beperk tot nie-partydige funksies, soos die toeken van ordes en die aanstel van die Eerste Minister. Die monarg is, volgens tradisie, die hoof van die Britse gewapende magte. Die monarg is ook die hoof van die Kerk van Engeland, alhoewel die werklike gesag by die aartsbiskop van Canterbury lê. Omdat die Britse monarg die hoof van die Britse Statebond is, is hy/sy ook die staatshoof van verskeie lidlande, insluitende: Antigua en Barbuda, Australië, Bahamas, Barbados, Belize, Kanada, Grenada, Jamaika, Nieu-Seeland, Papoea-Nieu-Guinee, St. Kitts en Nevis, St. Lucia, St. Vincent en die Grenadines, Solomoneilande en Tuvalu.


Barometer 'n Barometer is 'n toestel waarmee lugdruk gemeet word. Daar is verskillende tipes barometers, soos die waterbarometer, aneroïedbarometer en die kwikbarometer. Die eerste barometer is gemaak deur kwik in 'n glasbuis te plaas en dit dan in 'n bak om te keer. Dié barometer is deur die Italiaanse wiskundige Evangelista Torricelli in 1643 uitgevind. Barometers word ook gebruik om hoogte te meet, soos die hoogte van 'n berg. Barometers word veral in die moderne lugvaart ingespan en word ook dikwels aan boord van warmlugballonne gebruik. Mynwerkers gebruik dit soms om die diepte van 'n myn te bepaal. Die mees algemene gebruik is egter om lugdruk te meet. Dit help weerkundiges om die weer te voorspel, omrede 'n verandering in lugdruk 'n verandering in die weertoestand tot gevolg het. Burch, David F. The Barometer Handbook; a modern look at barometers and applications of barometric pressure. Seattle: Starpath Publications (2009), ISBN 978-0-914025-12-2. Middleton, W. E. Knowles. (1964). The history of the barometer. Baltimore: Johns Hopkins Press. New edition (2002), ISBN 0-8018-7154-9. Hierdie artikel is ’n saadjie.


Miere is sosiale insekte met 'n dun middellyf en elmboogagtige antennes. Hulle behoort tot die familie Formicidae, wat (net soos bye en perdebye) in die orde Vliesvlerkiges (Hymenoptera) val. Daar is ongeveer 22 000 spesies miere. Meer as 12 500 van hulle is reeds geklassifiseer. Die familie van die miere (Formicidae) bestaan al meer as 130 miljoen jaar. Fossielvondste dui daarop dat die insekte, wat saam met onder meer bye en wespe onder die orde Hymenoptera geklassifiseer word, reeds in die Kryttyd gelewe het. Die familie bestaan uit duisende verskillende spesies wat vanweë hul besonder groot aanpassingsvermoë vanuit die trope oor die hele wêreld kon versprei. Sowat 3500 spesies is tot dusver beskryf, waarvan sowat 400 in Suider-Afrika voorkom. Die liggaam van 'n mier bestaan uit 'n kop, 'n borsstuk en ŉ agterlyf. Die kop het sterk kake wat vir 'n wye verskeidenheid werksaamhede gebruik word en ook as gevegsinstrumente dien. Die tong word gebruik om voedsel in te neem en om die eie liggaam asook die van soortgenote te poets. Voorop die kop is twee antennae waarin senuweepunte lê.


Die Nissan Armada is Nissan se volgrootte SNV. Dit deel sy bak-op-raam F-Alpha platform met die Nissan Titan bakkie, Nissan Xterra SUV, Nissan Frontier bakkie, en Nissan Pathfinder SNV. 'n Luukse weergawe van die Armada is as die Infiniti QX56 verkoop van 1981-2002, waarna dit oorgeskakel is na 'n platform gebaseer op die Nissan Patrol. Alle Armadas word tans gebou in Canton, Mississippi, VSA. Hierdie artikel is ’n saadjie. Voel vry om Wikipedia te help deur dit uit te brei.


Die Río Pilcomayo of Río Araguay (Guaraní: Ysyry Araguay [ɨsɨˈɾɨ aɾaˈɣʷaj]; Quechua: Pillkumayu of Pillku Mayu, pillku "rooi" en mayu "rivier", letterlik "rooi rivier") is 'n groot suidoos-vloeiende rivier in Suid-Amerika. Die rivier, met 'n lengte van 2 500 km, is die grootste westelike sytak van die Río Paraguay. Die Río Pilcomayo is die tweede langste en grootste rivier van Paraguay, die belangrikste hawestad is Asunción, waar die rivier in die Río Paraguay uitmond. Die Río Pilcomayo ontspring suidoos van die Poopómeer en wes van die Boliviaanse stad Potosí. Aansluitend vloei die rivier vir 'n kort tyd in oostelike rigting net suid van die Boliviaanse hoofstad Sucre en later in suidoostelike rigting tot by die grens van Argentinië. Hier vorm die rivier vir sowat 40 km die grens tussen die twee lande, voordat die rivier die grens van Paraguay bereik. Vanaf hier vorm die rivier sedert 1876 vir 180 km die grens tussen die twee lande. In Paraguay se hoofstad Asunción mond die Río Pilcomayo in die Río Paraguay uit.


Bay City kan na een van die volgende plekke in die Verenigde State van Amerika verwys: Bay City, Michigan Bay City, Oregon Bay City, Texas Bay City, Wisconsin


Die genotipe is in biologie die eienskappe wat ’n organisme van sy ouers geërf het, dus sy genetiese samestelling. Saam met omgewingsfaktore bepaal dit die fenotipe van ’n organisme: die waarneembare eienskappe van die organisme. Met omgewingsfaktore word hier bedoel alle faktore wat vanaf die sigootvorming die kenmerke van 'n individu kan beïnvloed. Genotipe word veral gebruik met betrekking tot ’n spesifieke eienskap. Die menslike CFTR-geen, wat ’n proteïen kodeer wat chloried-ione oor selmembrane vervoer, kan byvoorbeeld dominant (A) wees as die normale weergawe van die geen, of resessief (a) as ’n gemuteerde weergawe daarvan. Mense wat twee resessiewe allele ontvang, sal sistiese fibrose hê. Nie-oorerflike DNS-mutasies word gewoonlik nie beskou as verteenwoordigend van die individu se genotipe nie. Soms praat wetenskaplikes en dokters van die (geno)tipe van ’n spesifieke kanker – dit is die genotipe van die siekte en nie van die persoon wat die siekte het nie. In baie komplekse fenotipiese eienskappe is dit nie maklik om die toepaslike genotipe vas te stel nie.


'n Lewendige as, soms ook 'n soliede as of balkas genoem, is 'n tipe suspensiestelsel wat gebruik maak van die dryfaste (wat die krag oordra na die wiele) as suspensie. Die lewendige as verbind die wiele sydelings sodat hulle saam beweeg as 'n eenheid. 'n Lewendige as bestaan uit 'n sentrale ewenaar in 'n enkele hulsel wat met soliede syaste verbind is aan die dryfwiele. Die ewenaar is weer verbind aan die enjin via 'n swaaibare (op-en-af) dryfas en 'n universele koppeling. Die volledige montering kan tipies gesuspendeer word met bladvere, kronkelvere of lugsakke. In kleiner vragmotors en viertrekbakkies is soliede voorasse oor die algemeen deur onafhanklike voorvering vervang. Sommige lewendige asse gebruik sleeparms, semi-sleeparms, 'n Panhard staaf of 'n Wattskoppeling om die vertikale en laterale bewegings van die as te beheer. Ander, veral ouer voertuie, gebruik Hotchkiss vering, waarin die bladvere 'n hegpunt vir die as verskaf, asook vering of suspense bied. Die hoofvoordeel van 'n soliede as is sy eenvoud. Die eenvoud maak dit baie ruimtedoeltreffend en relatief goedkoop om te vervaardig.


Die Leen-en-pagwet (Engels: Lend-Lease Act) van 11 Maart 1941 was ’n Amerikaanse wet op grond waarvan die VSA aan die begin van die Tweede Wêreldoorlog materiële steun kon verleen aan eerstens die Verenigde Koninkryk en later ook ander lande, sonder om die uitgangspunt van neutraliteit te skend. (Die VSA het tot met die Japannese aanval op Pearl Harbor op 7 Desember 1941 en die Duitse oorlogsverklaring aan die VSA op 11 Desember 1941 nie aan die oorlog deelgeneem nie.) Die wet het aan die Amerikaanse regering die bevoegdheid gegee om verdedigingsmateriaal ter beskikking te stel aan lande waarvan die verdediging deur die Amerikaanse president van lewensbelangrik vir die VSA beskou is. Om die Amerikaanse publiek se steun te kry, het pres. Franklin D. Roosevelt in ’n radiotoespraak van 17 Desember 1940 die nou bekende beeldspraak gebruik van ’n buurman wie se huis afbrand en wat vra om jou tuinslang te leen. "Ek sou nie dan sê: 'Buurman, my tuinslang het 15 dollar gekos en jy moet my dit eers betaal' nie. Ek wil nie 15 dollar hê nie; ek wil net my tuinslang terughê as die brand geblus is."


Collins Chabane (15 April 1960 – 15 Maart 2015) was 'n Suid-Afrikaanse Umkhonto we Sizwe-vegter, politikus, minister van staatsdiens en administrasie, asook 'n lid van die African National Congress se nasionale uitvoerende komitee. Chabane het op 17-jarige ouderdom in vrywillige ballingskap getree om by die ANC se ondergrondse militêre vleuel, Umkhonto we Sizwe (MK), aan te sluit. Hy is in 1980 na Angola vir militêre opleiding en het in 1981 met sy ondergrondse bedrywighede begin. In 1984 is hy deur die veiligheidspolisie gearresteer en is eers in 1990 vrygelaat. Na sy vrylating is Chabane in 1994 tot die parlement verkies, waar hy op komitees vir grondwetlike sake, verdediging en intelligensie gedien het. In 1997 is hy as 'n LUR in Ngoako Ramatlhodi se provinsiale kabinet vir Limpopo aangestel. In 1998 is hy na openbare werke verplaas, waar hy dié provinsie se padagentskap op die been gebring het. Tydens die eerste termyn van Jacob Zuma se presidentskap is hy as minister in die presidensie aangestel. Chabane is in die vroeë oggendure van 15 Maart 2015 in 'n motorongeluk oorlede.


Drogheda [ˈdrɒhədə] of [ˈdrɔːdə]; Iers: Droichead Átha ("Brug van die Drif"), is 'n industriële nedersetting en seehawe aan die Ierse ooskus in die graafskap Louth, sowat 56 km of 35 myl noord van Dublin. Dit is die laaste brugpunt langs die Boyne-rivier voor sy uitmonding in die Ierse See. Thosel St. Peter Magdalene Tower St. Laurence Gate Boyne river


Die Birmaanse Wikipedia is die Birmaanse uitgawe van Wikipedia, 'n gratis aanlyn ensiklopedie. Dit het tans ongeveer 103 200 artikels, en is die 70ste grootste Wikipedia. Die Wikipedia het tans 211 354 bladsye, waarvan 103 161 artikels is. Dit het 99 010 geregistreerde gebruikers, waarvan 158 as aktief gereken word. Hierdie gebruikers het in totaal 735 889 wysigings aangebring en 2 980 lêers opgelaai. Hierdie artikel is ’n saadjie. Voel vry om Wikipedia te help deur dit uit te brei.


Die Klas A 4-8-2T tenklokomtief is 'n Suid-Afrikaanse stoomlokomotief vanuit die negentiende eeu. Dit was oorspronklik 'n Klas D lokomotief van die Natalse Regeringspoorweë. (en) Holland, D.F. (1971). Steam Locomotives of the South African Railways, Volume 1: 1859-1910 (1st uitg.). Newton Abbott, Devon: David & Charles. pp. 90–93. ISBN 978-0-7153-5382-0. South African Railways and Harbours Locomotive Diagram Book, 2’0” & 3’6” Gauge Steam Locomotives, 15 August 1941, pp21 & 21A, as amended Classification of S.A.R. Engines with Renumbering Lists, issued by the Chief Mechanical Engineer’s Office, Pretoria, Januarie 1912, pp. 7, 13, 20-22 (Herdruk in April 1987 deur die SAVD Museum, R.3125-6/9/11-1000)


Die NG gemeente Welkom is die moedergemeente van die Nederduitse Gereformeerde Kerk in die Vrystaat se goudstad, Welkom. Die gemeente Welkom is op 17 Maart 1950 afgestig en wel van Odendaalsrus. Op 20 Augustus 1950 is die eerste leraar, ds. D.W. Krynauw, hier bevestig. Die gemeente het as gevolg van die ontwikkeling van die goudmyne in die Oranje-Vrystaat ontstaan. Die eerste van hierdie myne was St. Helena, of Eerstemyn, wat in 1951 die produksiestadium bereik het, en vyf ander myne wat aan die Anglo-American Corporation behoort. Die besonderse wyse van ontstaan het vir die nuwe gemeente ook besonderse probleme meegebring, onder meer: Dit was geen gevestigde wyk van 'n bestaande gemeente wat afgestig is nie, maar 'n aantal mense wat uit verskillende gemeentes hierheen gekom het en in 'n groot mate vreemd vir mekaar was. Trouens, baie het hulle ná 'n paar jaar nog as vreemdelinge beskou en geweier om hul attestate hierheen te laat oorkom omdat hulle nie van plan was om vir altyd hier te bly nie. Rondom die ses goudmyne het verskillende “dorpe" hul ontstaan gehad.


Die NG gemeente Bethlehem-Wes is, hoewel nie die moedergemeente van die Nederduitse Gereformeerde Kerk op Bethlehem in die Vrystaat nie, wel die oudste gemeente van dié kerkverband nadat die moedergemeente Bethlehem by haar oudste dogtergemeente ingelyf is. Dit was met stigting di 69ste gemeente in die Vrystaatse Sinode. Vanweë die snelle uitbreiding van Bethlehem – reeds vroeg in die 20ste eeu 'n belangrike spoorweg- en onderwyssentrum, geleë in 'n hoogs produktiewe landboustreek – het die getal lidmate van die NG gemeente omstreeks 1925 tot oor die 2 000 aangroei. Die kerkraad besluit om die Bethlehem-gemeente te verdeel en op 21 Junie 1927 kom die gemeente Bethlehem-Wes tot stand. Op 16 Junie 1928 is die eerste leraar van die nuwe gemeente, in die persoon van ds. J.C. du Plessis van Jagersfontein, hier bevestig. Op 28 Februarie 1931 is 'n sierlike godsgebou, op die hoek van Kerk- en Thomsonstraat, met 'n 29,3 m hoë toring na die ontwerp van die vermaarde Afrikaanse argitek Wynand Louw van die Paarl ingewy. By dié geleentheid het ds. A.J.L.Hofmeyr die wydingsdiens waargeneem.


Cryptodira is 'n taksonomiese suborde van skilpaaie (Testudines). Dit is (saam met Pleurodira) een van die twee subordes waarin skilpaaie opgedeel word. Die meeste lewende skilpaaie behoort aan die groep. Skilpaie wat aan die suborde behoort kan hulle nekke reguit onder hulle doppe intrek. Hulle hoef dus nie hulle nekke te vou of sywaarts langs die liggaam onder die dop in te trek nie. Skilpaaie wat aan die suborde Pleurodira behoort, daarteenoor, vou hulle nekke onder hulle doppe in. Die naam is afgelei van crypta = holte en dira = verberg. Voorbeelde hiervan is die bergskilpad, Kalahariskilpad en die leerskilpad. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Chubut was ’n gemeente van die Nederduitse Gereformeerde Kerk in Argentinië en die enigste gemeente van dié kerkverband in die Amerikas. Ná die Tweede Vryheidsoorlog het talle Afrikaners in Transvaal en die Vrystaat nie kans gesien om hul lewe uit die puin van die stryd te herbou en dit boonop as onderdane van die veroweraar nie. So het ’n groot groet na Oos-Afrika getrek, maar ’n kleiner groep ook na Argentinië waar hulle gaan woon het in die dorre Patagonië. In Mei 1906 besluit die Kaapse Kerk om leraar te vra om die uitgeweke Afrikaners in Rhodesië, Duits-Suidwes-Afrika, Portugees-Oos-Afrika en Argentinië te besoek. Die moderatuur het ds. A.J. Jacobs gekry om vir ’n jaar na Sarmiento, Chubut te gaan. Eers het hy komm. D.M. Bresler in die Kordilleras besoek en daarna oor land gegaan deur die woeste dorsland genaamd Patagonië gegaan onderweg na die Afrikaners in Chubut. Sy reis van Kaapstad na Chubut het altesaam ongeveer ses maande geduur. Op 14 Februarie 1907 het lede van sowel die NG as die Gereformeerde Kerk in Chubut saamgekom om die leraar te ontvang en enige ouderlinge en diakens te benoem.


De Hoop is 'n dorp in die Oudtshoorn Plaaslike Munisipaliteit in die Wes-Kaap van Suid-Afrika. Op Pad in Suid-Afrika. B.P.J. Erasmus. 1995. ISBN 1-86842-026-4 Ensiklopedie van Suidelike Afrika, Eric Rosenthal, 1967. "Hoofplek De Hoop". Sensus 2011.


Twee Rivieren is 'n klein voorstad van George in die Wes-Kaap, Suid-Afrika. Lys van dorpe in Suid-Afrika "Subplek Twee Rivieren". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Estherpark is 'n voorstad van Kemptonpark, in die Oos-Rand. Dit val onder beheer van die Ekurhuleni Metropolitaanse Munisipaliteit. "Subplek Estherpark". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Merweville is 'n gemeente van die Nederduitse Gereformeerde Kerk in die Groot-Karoo. Die NG gemeente Beaufort-Wes is in 1820 as die twaalfde NG gemeente in die Kaapkolonie gestig waarna ds. John Taylor as eerste predikant deur die goewerneur aangestel is. Op 27 November 1818 is Beaufort as 'n afsonderlike distrik geproklameer, waarvan die grense gestrek het van die verste plaas aan die Oranjerivier in die noorde tot aan die Swartberge in die suide, van die Kariegarivier in die ooste tot aan die Dwykarivier in die weste. Behorende tot die gemeente Beaufort-Wes was 'n ylbevolkte deel wat gewoonlik die Koup genoem word om dit van ander dele van die Karoo te onderskei. Baie inwoners van dié streek het op plase gewoon, maar daar was ook 'n deel van die bevolking wat trekboere was, oftewel mense wat nie 'n vaste woonplek gehad het nie. Hulle het met hul vee van een plek na die ander getrek en tent opgeslaan waar daar weiding en water was. Hoewel baie vrugbaar in goeie tye, loop die Koup dikwels onder droogtes deur.


Corneli(u)s Kok I (Piketberg, 1746 – Campbell, 1820) was 'n leier (kaptein) van die Griekwas in Suid-Afrika. Cornelius Kok is in 1746 in Piketberg gebore. Hy was die seun van die eerste kaptein, Adam Kok I. Hy woon 'n ruk in Kamiesberg, waarna sy vader hom op 'n verkenningstog na die noordelike oewer van die Oranjerivier stuur en hy homself met sy volgelinge (beide Griekwas en Boesmans) vestig. In 1795 volg hy sy oorlede vader as kaptein op en in 1800 laat hy homself deur sendelinge van die Londense Sendinggenootskap doop. In 1804 adviseer twee sendelinge Kok en Barend Barends om hulself in Klaarwater te vestig, waar Griekwastad gestig word. Grootskaalse immigrasie na Griekwastad lei egter tot 'n periode van wanorde. Kok tree af ten gunste van sy oudste seun Adam Kok II en keer na Kamiesberg terug. In 1816 probeer hy sy gesag in Griekwastad terug te wen, maar dit misluk. Hy vertrek met sy seun Cornelius Kok II na Campbell, waar hy in 1820 oorlede is. Adam Kok II word die kaptein in Griekwastad en later Philippolis en Cornelis Kok II in Campbell.


Die term Deep South (of Amerikaanse Diep Suide) verwys as beskrywende kategorie na die suidoostelike kulturele en geografiese substreek van die Suidelike Verenigde State. In 'n historiese konteks word dit gebruik om na dié Suidstate te verwys wat in die tydperk voor die Amerikaanse Burgeroorlog sterk afhanklik was van 'n plantasiestelsel-landbousektor en slawerny en sodoende verskil het van die Upper South. Na die Diep Suide is algemeen ook verwys as die Lower South (Laer Suide) of die Cotton States (die Katoenstate). Voor die grootskaalse binnelandse migrasie na die noordelike deelstate in die eerste helfte van die 20ste eeu het Afro-Amerikaners die demografiese meerderheid in 'n groot aantal gebiede en sommige deelstate gevorm. Tans verwys die term Deep South gewoonlik na dié deelstate waar bepaalde kulturele elemente, wat algemeen met die Amerikaanse Suidstate verbind word, in 'n gekonsentreerde vorm aangetref word. Amptelike toerismebemarkers sluit die deelstate Alabama, Kentucky, Louisiana, Mississippi en Tennessee by hul definisie van Deep South USA in. William Freehling: The Regeneration of American History. New York: Oxford University Press 1994, bl.


Die NG gemeente Senekal is die moedergemeente van die Nederduitse Gereformeerde Kerk op die Oos-Vrystaatse dorp Senekal. Dit is die 23ste gemeente wat in die destydse Republiek van die Oranje-Vrystaat gestig is, maar vandat die moedergemeente Bethlehem by Bethlehem-Wes ingelyf is, is dit die 22ste oudste gemeente in die Vrystaatse Sinode. Die gemeente Senekal is op 3 Julie 1879 gestig. Die naam van die plek waar die gemeente gestig is, was vroeër De Put, maar is later verander na "Senekal" ter herinnering aan die dapper komt. F.P. Senekal. Die eerste kerkgebou vir die gemeente is in 1875-'76 opgerig en het tot Mei 1895 diens gedoen. Die eerste kerkraadslede vir die gemeente is op 9 Augustus 1879 voorgestel en die eerste leraar vir die gemeente, ds. P.H. van der Wall, is op 19 Augustus 1882 bevestig. Op 30 Mei 1896 het hy sy bediening neergelê. In sy tyd is die eerste pastorie gebou wat in 1884 voltooi is en is besluit om die ou kerk, wat reeds te klein geword het, af te breek en 'n nuwe te bou.


Die NG gemeente Fouriesburg is ’n gemeente van die Nederduitse Gereformeerde Kerk op die Vrystaatse dorp Fouriesburg. Dis die 36ste gemeente wat in die destydse Vrystaatse Republiek tot stand gekom het. Weens die inlywing van Bethlehem by Bethlehem-Wes is dit nou (2015) die 35ste oudste gemeente in die Vrystaatse Sinode. Fouriesburg is 'n pragtig geleë dorpie aan die grens van Lesotho. Dit is aangelê op 'n gedeelte van die plaas Groenfontein, wat destyds die eiendom was van 'n sekere "Roos" Stoffel Fourie. Wat die natuurskoon betref, aldus die medewerker van Ons gemeentelike feesalbum, is "hy ongetwyfeld een van die mooiste plekkies in die Vrystaat. Geleë op 'n heuwel, word hy omring deur pragtige berge, veral die Maluti-gebergte". Tot en met die oorgawe van die dorpie gedurende die Anglo-Boereoorlog was dit die laaste setel van die Republikeinse regering. Die laaste appèlhof het ook hier sitting gehad, met genl. J.B.M. Hertzog, adv. F.R. Cronjé en adv. Hugo as regters en die latere hoofregter Jaap de Villiers as staatsprokureur. Met die oorgawe van genl.


Daniel Joseph Ricciardo (/rɪˈkɑːrdoʊ/ "Ricardo"; gebore 1 Julie 1989) is 'n Italiaans-Australiese renjaer wat tans vir McLaren in Formule Een meeding. Hy het sy debuut in 2011 by die Britse Grand Prix vir die HRT-span gemaak as deel van 'n ooreenkoms met Red Bull Racing, vir wie hy onder sy susterspan Scuderia Toro Rosso getoets het. Ricciardo se permanente bestuurdernommer is 3. Ricciardo het hom in 2012 voltyds by Toro Rosso aangesluit nadat die span van bestuurders verander het en in 2012 en 2013 met 'n Ferrari-aangedrewe motor gejaag. In 2014 is Ricciardo bevorder tot die Red Bull-span as plaasvervanger vir die uitgetrede Mark Webber tesame met die meervoudige wêreldkampioen Sebastian Vettel. In sy eerste seisoen met Red Bull onder Renault-krag, eindig Ricciardo derde in die kampioenskap met sy eerste drie Formule Een-oorwinnings, in Kanada, Hongarye en België. Ná twee jaar sonder enige oorwinning het Ricciardo weer na bo-aan die podium op die Maleisiese Grand Prix van 2016 teruggekeer en uiteindelik die derde plek in die kampioenskap vir die tweede keer in drie jaar by die Meksikaanse Grand Prix afgesluit .


Diamond Way-Boeddhisme is ’n leke-organisasie binne die Karma Kagyu-skool van Tibettaanse Boeddhisme. Die eerste Diamond Way-Boeddhistesentrum is in 1972 deur die lama Ole Nydahl en sy vrou, Hannah, gestig. Ole Nydahl staan onder die geestelike leiding van Trinley Thaye Dorje, een van die twee aanspraakmakers op die titel 17de Karmapa. Daar is tans sowat 650 Diamond Way-Boeddhistesentrums wêreldwyd, onder meer in Kaapstad en Johannesburg, Suid-Afrika. Diamond Way-Boeddhistesentrums in Suid-Afrika Geargiveer 3 April 2015 op Wayback Machine Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die Reusepantserakkedis (Gerrhosaurus validus) is 'n akkedis wat voorkom in Limpopo, Mpumalanga en Kwazulu-Natal. Die reptiel is 50 tot 60 cm lank en leef in skeure in klipbanke. Die reptiel het 'n plat lyf en die bene is kort, die stert lank en die kop betreklik klein. Die skubbe is plaatagtig met kolletjies. Dit skep 'n dwarsbandpatroon. Die jonger reptiele het duidelike swart en pienkgeel patrone. Hulle leef van insekte, koggelmanders, geitjies, vye en bessies. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Reusepantserakkedis. Wikispecies het meer inligting verwant aan Reusepantserakkedis Hierdie artikel is ’n saadjie. Voel vry om Wikipedia te help deur dit uit te brei.


Galle (Singalees: ගාල්ල; Tamil: காலி) is 'n groot stad in Sri Lanka, geleë op die suidwestelike punt van die eiland van Sri Lanka, 119 km van Colombo. Galle is die administratiewe hoofstad van Suid-Provinsie, Sri Lanka, en die distrikshoofstad van Galle-distrik. Galle is die vierde grootste stad in Sri Lanka na die hoofstad Colombo, Kandy en Jaffna. Galle was bekend as Gimhathiththa, voor die aankoms van die Portugese in die 16de eeu, toe reeds die belangrikste hawe op die eiland. Galle bereik die hoogtepunt van sy ontwikkeling in die 18de eeu, tydens die Nederlandse koloniale tydperk. Galle is die beste voorbeeld van 'n versterkte stad wat gebou is deur die Portugese in Suid- en Suidoos-Asië, wat die interaksie tussen die Portugese argitektoniese style en inheemse tradisies illustreer. Die stad is omvattend versterk deur die Nederlanders gedurende die 17de eeu vanaf 1649. Die Galle-fort is 'n wêrelderfenisgebied en is die grootste oorblywende vesting in Asië wat deur Europese setlaars gebou is. Galle is op 26 Desember 2004 deur 'n tsoenami getref.


Die NG gemeente Edenburg is ’n gemeente van die Nederduitse Gereformeerde Kerk in die Vrystaat. Met stigting was dit die 10de gemeente in die Vrystaatse Sinode. Edenburg het begin as 'n kerkdorp van die NG Kerk. Prof. P.J. Nienaber in sy Suid-Afrikaanse pleknaamwoordeboek haal Collins aan wat in sy Free Statia skryf: "The first sale of Erven took place there on the 24th day Febr. 1862, when a brisk competition took place, the proceeds of one day's sale, in this seemingly uninviting locality — being £3 776; the Water Erven realizing from £75 to £112, and Dry Erven from £37 lOs. to £52 10s." Die aansoek om die erkenning van Edenburg as dorp was 'n memorie deur J.J. Pienaar en nog 54 inwoners onderteken. Op 28 Februarie 1863 is die aansoek eers van die hand gewys, maar op 4 Maart 1863 tog toegestaan. Edenburg is aangelê op die plaas Rietfontein. Oor die oorsprong van die naam bestaan daar meningsverskil. Sommige (soos Robertson in sy Travellers' Guide for S.A.) sê: "Of Biblical origin and has reference to the Garden of Eden."


Die NG gemeente Ruyterwacht-Wes (voorheen Epping-Wes) was die tweede gemeente van die Nederduitse Gereformeerde Kerk in die subekonomiese woonbuurt Eppingtuin in die Kaapse Skiereiland, maar nadat die buurt se demografie verander en die NG lidmate minder geword het, is dit by die moedergemeente, Ruyterwacht (voorheen Eppingtuin), ingelyf. Die verenigde gemeente gebruik Ruyterwacht-Wes se kerkgebou in Saldanhastraat, maar het nie meer ’n pastorie nie. Die destydse Eppingtuin, nou Ruyterwacht, is geleë aan die suidelike kant van Goodwood en vorm 'n deel van die noordelike voorstede van die Skiereiland. Waar voorheen 'n bosplantasie was, het reeds in 1950 ’n dorp met 'n bevolking van meer as 8 000 siele gestaan van wie amper almal destyds wit was. Dit was 'n subekonomiese behuisingskema wat in 1938 opgerig is deur die Stedelike Behuisingsbond-nutsmaatskappy, waarin Zerilda Steyn, eggenote van die sekretaris van die Britse en Buitelandse Bybelgenootskap, ds. H.P.M. Steyn, ’n leidende rol gespeel het. Die maatskappy se doel was om beter behuisingstoestande aan sowel wit as bruin Kapenaars te verskaf, maar in afsonderlike woonbuurte, selfs jare voor die aanname van die Groepsgebiedewet van 1950.


Die Lancia Aurelia is 'n motorvoertuig wat deur Lancia vervaardig is vanaf 1950 tot 1958. Dit is ontwerp deur Vittorio Jano. Hierdie artikel is ’n saadjie. Voel vry om Wikipedia te help deur dit uit te brei.


Die Lancia Thesis (Tipe 841) is 'n motorvoertuig wat deur Lancia vervaardig is vanaf 2001 tot 2009. Die bakvorm is gebaseer op die 1998 Diàlogos konsepmotor. Hierdie artikel is ’n saadjie. Voel vry om Wikipedia te help deur dit uit te brei.


Die Lancia Thema (Tipe 834) is 'n sedanmotor wat deur Lancia vervaardig is vanaf 1984 tot 1994. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Westonaria is die moedergemeente van die Nederduitse Gereformeerde Kerk op die Verre-Wes-Randse dorp Westonaria in die Sinode Goudland (voorheen Sinode van Wes-Transvaal). Dit het jare lank as Venterspost bekendgestaan. Die gemeente is in 1946 gestig. Dis geleë in 'n breë vlakte, omring deur die hoogtes van Randfontein aan die noorde- en die Gatsrand aan die suidekant. As gevolg van die snelle ontwikkeling in die omgewing is daar spoedig aan afstigting gedink. Hierdie gebied was egter op die vergeleë punte van die gemeentes Randpoort, Randfontein, Losberg (Fochville), Potchefstroom en Ventersdorp, met die gevolg dat 'n veelkoppige gemeente tot stand gekom het wat van Venterspost tot Welverdiend gestrek het. Uiteenlopende belange, die gevaar van seksionalisme en die fluktuerende gemeenskap het sake baie bemoeilik. Die grootste moeilikheid is besorg deur die feit dat daar geen vaste sentrum was nie. Ten spyte van moeilikhede het die werk egter voortgegaan, en het die lidmate getoon dat hulle nog hul kerk liefhet, aldus Ons gemeentelike feesalbum (1952). In November 1946 is die eerste leraar, ds. D.H.J. van den Berg, in die gemeente ontvang.


Die NG gemeente Cachet is die oudste van die vier gemeentes van die Nederduitse Gereformeerde Kerk in die voorstad Primrose, Germiston. Op 28 Mei 1919 is die wyke noord van die Hoofrifweg tot aan die grens van die NG gemeente Pretoria by Halfweghuis, van die gemeente Germiston afgestig en na die kerkvader ds. Frans Lion Cachet wat hom soveel moeite getroos het om die NG Kerk in Transvaal lewend te hou, genoem. Edenvale is toe beskou as die hoofdeel van die nuwe gemeente en Primrose was destyds slegs 'n buitewyk daarvan. Hierdie voorstad van Germiston het egter spoedig vir die dorpie Edenvale ver oortref wat ontwikkeling betref, sodat afstigting onvermydelik was. Dit het dan ook op 1 Mei 1939 plaasgevind toe die gemeente in twee verdeel is en Primrose die naam Cachet sowel as die leraar, ds. P.S. van der Westhuizen, behou het. Die ander gedeelte is afgestig as die Edenvale. In Oktober 1942 is ds. C.J.P. Bornman as eerste hulpprediker hier bevestig en in 1944 tot medeleraar verhef. Intussen is geld vir 'n nuwe kerkgebou ingesamel, en die bydraes het so goed ingekom dat 'n sierlike en ruim kerkgebou op 8 April 1944 sonder 'n pennie skuld ingewy kon word.


Taiwantyd (RST) is 'n tydsone wat gelykstaande aan UTC+08:00 is. Maleisiese Standaardtyd (MST) of Maleisië-tyd (MYT) Filippynse Standaardtyd (FST) Singapoerse Standaardtyd (SST) Hongkongtyd Chinese Standaardtyd Hierdie artikel is ’n saadjie. Voel vry om Wikipedia te help deur dit uit te brei.


Mothibistad is 'n dorpie wat 9 kilometer noordoos van Kuruman geleë is in die Noord-Kaap, Suid-Afrika. Volgens die 2011-sensus het dit 'n bevolking van 9 616, van wie 99% hulself as Swart Afrikane beskryf en 88% Tswana as huistaal praat. Daar word met beeste geboer en ystererts word ook ontgin. Lys van dorpe in Suid-Afrika Op Pad in Suid-Afrika. B.P.J. Erasmus. 1995 ISBN 1-86842-026-4 Ensiklopedie van Suidelike Afrika. Eric Rosenthal. 1967. "Hoofplek Mothibistad". Sensus 2011. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Radium is 'n chemiese element in die periodieke tabel met die simbool Ra en atoomgetal 88. Radium kom natuurlik net as vervalproduk van uraan voor en dit word in pikglans en karnotiet aangetref. Radium is in 1898 deur Marie Curie en Pierre Curie ontdek en eers in 1911 as metaal geïsoleer. Die metaal het vier natuurlike isotope. Dokter in die huis, Dr Jan van Elfen, 1993 ISBN 0 624 03234 5 Wikimedia Commons het meer media in die kategorie Radium. Wikiwoordeboek het 'n inskrywing vir radium. webelements.com: Radium Hierdie artikel is ’n saadjie. Voel vry om Wikipedia te help deur dit uit te brei.


Origanum is 'n genus van kruidagtige meerjariges en bossies in die familie Lamiaceae, inheems aan Europa, Noord-Afrika, en groot dele van gematigde Asië, waar hulle gevind word in oop of bergagtige habitat. 'n Paar spesies is ook ingevoer na verspreide plekke in Noord-Amerika en ander gebiede. Die plante het sterk aromatiese blare en groot buisvormige blomme met langdurige gekleurde skutblare. Die genus sluit die belangrike groep kruie in: marjoram en oregano. Origanumspesies word gebruik as voedselplante deur die larwes van sommige Lepidoptera (vlinderspesies), insluitend Coleophora albitarsella. "Genus: Origanum L." Germplasm Resources Information Network. Verenigde State se Departement van Landbou. 2004-09-10. Geargiveer vanaf die oorspronklike op 2012-03-08. Besoek op 2012-01-05. Kew World Checklist of Selected Plant Families Altervista Flora Italiana, genere Origanum insluitend foto's en verspreidingskaarte vir Europa en Noord-Amerika Flora of China Vol. 17 Page 233 Origanum vulgare Linnaeus, Sp. Pl. 2: 590. 1753. Biota of North America Program 2013 county distribution maps RHS A-Z encyclopedia of garden plants. United Kingdom: Dorling Kindersley. 2008. p. 1136. ISBN 1405332964. Bouchra, Chebli;


Die Petronas-torings, ook bekend as die Petronas-tweelingtoring (Maleis: Menara Petronas, of Menara Berkembar Petronas), is 'n tweelingtoring in Kuala Lumpur, Maleisië. Volgens die "Council on Tall Buildings and Urban Habitat" (CTBUH) se ranglys was dit van 1998 tot 2004 amptelik die hoogste gebou ter wêreld, en is steeds die hoogste tweelingtoring ter wêreld. Die geboue, saam met die nabygeleë Kuala Lumpur-toring, is 'n onmiskenbare landmerk van Kuala Lumpur. Die torings is deur die Argentyns-Amerikaanse argitek César Pelli ontwerp. Hy het 'n eiesoortige styl ontwikkel om die 21ste-eeuse ikoon vir Kuala Lumpur te ontwerp. Die beplanning van die torings het op 1 Januarie 1992 begin en het toetse en simulasies vir wind en las ingesluit. Sewe jaar se bouwerk het op die oorspronklike perseel van die Selangor Turf Club gevolg, met die uitgrawings wat op 1 Maart 1993 begin het. Koördinate: 3°09′28″N 101°42′42″O / 3.15785°N 101.71165°O / 3.15785; 101.71165


Die Mummie van San Andrés is 'n menslike mummie wat deel uitmaak van die Guanche-kultuur (ou inwoners van die Kanariese Eilande in Spanje). Die mummie is gevind in 'n grot in 'n kloof buite die dorp San Andrés in Santa Cruz de Tenerife. Die streek van die eiland Tenerife waar die mummie gevind is, die Anaga-massief, is ryk aan argeologiese ontdekkings. Die mummie is van 'n man tussen 25 en 30 jaar oud en is vermoedelik 'n mencey (koning) of ander leiersfiguur in die Guanche-samelewing van sy tyd. Die mummie is tans in die Museo de la Naturaleza y el Hombre van Santa Cruz de Tenerife. El enigma de las momias: Claves históricas del arte de la momificación en las antiguas civilizaciones Hierdie artikel is ’n saadjie. Voel vry om Wikipedia te help deur dit uit te brei.


Massa Lombarda is 'n dorp en comune in die noorde van Italië, in die Provinsie Ravenna. In 2011 was die bevolking ongeveer 10 156. Hierdie artikel is ’n saadjie. Voel vry om Wikipedia te help deur dit uit te brei.


Vredenhof is ’n meer as 100 jaar oue herehuis in die Kaapse suidelike voorstad Nuweland wat sedert 1971 die Frank Joubert-kunssentrum huisves. Dit is op 2 November 1990 tot ’n provinsiale erfenisterrein verklaar. Die argitek John Parker het die huis in die Eduardiaanse boustyl in 1907 vir Christiaan Ludolph Marais ontwerp. Die gebou het tot 1953 in besit van die Marais-familie gebly. Nadat die nabygeleë Laerskool Groote Schuur in 1949 uit die statige maar vervalle ou herehuis Forest Lodge na sy nuwe gebou in Campgroundweg verhuis het, het die skoolkomitee hulle opnuut begin beywer vir die stigting van ’n hoërskool wat die leerlinge van die laerskool kon bywoon. Omstreeks 1953 of '54 het die laerskool se skoolkomitee besluit om die skoolraad te versoek om dadelik grond aan te koop waarop later 'n hoërskool gestig kan word omdat oop stukke grond toe reeds skaars begin raak het. 'n Stuk grond in Keurboomweg (die eiendom van die stadsraad) en nog 'n perseel in Palmyraweg is aanbeveel. Die hoof van die laerskool, D. Lamprecht, het werk daarvan gemaak om die voorvermelde stukke grond vir die Hoërskool Groote Schuur te laat onteien.


Die Ford Escort RS Cosworth was 'n sportafgeleide en spesiale tydrenmotor, gehomologiseer vanuit die vyfde geslag Europese Ford Escort. Dit is ontwerp as 'n Groep A motor vir die Wêreldtydrenkampioenskap, waarin dit meegeding het tussen 1993 en 1998. Dit was in baie beperkte getalle beskikbaar as 'n padmotor van 1992–1996. Dit was dadelik herkenbaar aan sy groot "walvisstert" drukvlerk. Die hoofverkoopspunt was die Cosworth YBT enjin, 'n hoogs verstelbare turbo 2 liter-enjin wat 'n kraglewering van 162 kW (217 pk) in standaardverstelling gelewer het. Die motor was alombekend vir sy uitstekende hantering. "JEMS Race Engineering – Ford YB Engine Build Specialist". jemsracing.co.uk (in Engels). Geargiveer vanaf die oorspronklike op 20 Desember 2017. Besoek op 21 April 2015.


Die Kroon van die Ryk (Sardies: Corona de Logu) was ’n politieke instelling in Sardinië wat tydens die land se Giudicati-era (inheemse koninkryke van omstreeks 900 tot 1420) soos ’n wetgewer opgetree het. Dit was saamgestel uit die majorales (of "wyse manne") van elke streek, sowel as die plaaslike píscamos (biskoppe), en die doel daarvan was om die regter-konings (judiches) te adviseer. Die majorales was gewoonlik óf familie van die regter-konings óf het behoort tot betroubare plaaslike families. Dit was eintlik byna identies aan die witenagemot van die Angel-Saksiese Engeland in beide die samestelling van die amptenare en die doel daarvan. Die kroon het die regter-koning benoem en die oppergesag toegeken, terwyl hy hom die reg voorbehou het om wette te bekragtig wat die hele ryk geraak het. Die regter-koning was die oppermagistraat van die kroon, hoewel hy vervang kon word deur ’n curadore (’n soort president) of majore (’n soort burgemeester) indien nodig. Die vergaderings was in die hoofstad (of waar ook al die regter-koning gewoon het).


Cannon Rocks is 'n klein kusdorpie aan die Indiese Oseaan in die Oos-Kaapprovinsie van Suid-Afrika, tussen Boknesstrand en die grens met die Groter Addo-Olifant Nasionale Park. Dit is 135 km oos van Port Elizabeth en 180 km wes van Oos-Londen geleë en ongeveer 15 minute vanaf die dorpie Kenton-on-Sea. Port Alfred is ongeveer 30 km oos van Cannon Rocks. Cannon Rocks is deel van die Ndlambe Plaaslike Munisipaliteit in die Sarah Baartman-distriksmunisipaliteit van die Oos-Kaap. Die dorp is genoem na twee kanonne van historiese belang en is naby aan die Diaskruis, wat vyf eeue gelede deur Bartolomeus Dias, die eerste Portugese ontdekkingsreisiger wat om die ooskus van Suid-Afrika gevaar het. Cannon Rocks is 'n belangrike merker vir weervoorspellings aan die kusstreek. Dit verdeel twee seksies: Plettenbergbaai na Cannon Rocks; en Cannon Rocks tot Keimond. Lys van dorpe in Suid-Afrika "Hoofplek Cannon Rocks". Sensus 2011. See SA Venues Footprints On Our Land website Suid-Afrikaans Weerburo


Osroene (ook gespel Osroëne; Grieks: Ὀσροηνή; Siries: Malkūṯā d-Bayt ʿŌrhai), soms ook bekend onder die naam van sy hoofstad, Edessa (vandag Şanlıurfa in Turkye), was ’n koninkryk in Bo-Mesopotamië wat tussen 132 v.C. en 244 n.C. semi-onafhanklik of heeltemal onafhanklik was. Die Siriessprekende koninkryk het in 136 v.C. sy onafhanklikheid gekry van die verbrokkelende Seleukidiese Ryk deur ’n dinastie van die nomadiese Nabatese stam Orrhoei. Die meeste konings van Osroene is Abgar of Manu genoem. Dit is al hoe meer beïnvloed deur die Assiriese kultuur en was die middelpunt van ’n nasionale weerstand teen Hellenisme. Die gebied van die koninkryk, aan die bolope van die Eufraat, het die tradisionele oorlogsgebied geword van die lande wat Klein-Asië, Persië, Sirië en Armenië regeer het. Met die ontbinding van die Seleukidiese Ryk is dit verdeel tussen die Romeinse Ryk en Partië. Na die val van die Romeinse Ryk in 395 het dit deel van die Bisantynse Ryk geword. Teen die 5de eeu was Edessa die hoofkwartier van Siriese letterkunde en geleerdheid, asook belangrik vir die verspreiding van die Christendom in Mesopotamië, Persië en Armenië.


Die Ford Ka is 'n klein motortjie wat deur die Ford Motormaatskappy in Spanje, Pole en Brasilië gebou word. Die Ka het drie deure en is besonder gewild in Europa, waar ongeveer 1.5 miljoen reeds verkoop is. Die motor is op 11 September 1996 as 'n klein, laekostemodel in die Ford-stal bekendgestel. Dit is gebaseer op die Ford Fiesta Mk IV platform, maar met 'n heel ander buite-ontwerp. Die ontwerp is ontleen aan Ghia se "saetta"-skoumotor, 'n roadster ontwerp deur Filippo Sapino. Die voertuig word vervaardig op die bestaande Fiesta produksielyn in Almussafes, Valencia, dus 'n vermindering van nuwemodelbeleggingskoste vir Ford. Die hoofprogramingenieur was Kevin O'Neill. Dit is een van die min konsepvoertuie wat dit ooit tot by produksie gemaak het, al is dit met 'n paar veranderinge. Net die vooraansig het grootliks ongedeerd op die produksievoertuig gebly; die kant- en agteraansigte is verander en 'n dak is bygevoeg om die produksiekoste te verminder. Die groot, eenstukgevormde buffers en wielboë maak die voertuig meer duursaam en makliker om te herstel.


Martin Lane (Tinus Esterhuizen) (gebore 5 Maart 1946 in Germiston) is 'n Suid-Afrikaanse pianis en klawerbord kunstenaar. Lane was die hoof van musiek by RSG (Radio Sonder Grense) vanaf 1966. Hy het meer as 25 albums oor sy musiekloopbaan opgeneem. Van die ouderdom van 14 jaar, het Martin opgetree as die orrelis in die Carletonville NG gemeente. Hy het ook by begrafnisse en troues opgetree en was ook deel van die orkes wat musiek gemaak het vir danse by die plaaslike hoërskool. Met die inkomste van die dienste wat hy gelewer het, kon hy musiek gaan studeer aan die einde van sy skoolloopbaan. Tydens sy diensplig in die weermag, het hy ook 'n orkes gestig en het die geleentheid gehad om voor 1 200 troepe in die Grote Kerk, Kaapstad, te begelei tydens die Republikefees in 1971. Hy het die rang van tweede luitenant in die Suid-Afrikaanse Weermag behaal en bereik ook die rang van majoor in die Suid-Afrikaanse Burgermag. Hy het gereeld die troepe met klavierspel vermaak tydens sy drie-maande weermagkamp tydens die grensoorlog in Angola.


Die Blou-Nyl (Amharies: ዓባይ, ʿAbbay, Arabies: النيل الأزرق, an-Nīl al-Azraq) is die tweede grootste sytak van die Nylrivier in Afrika. Dit is saam met die Wit-Nyl een van twee bronriviere van die Nyl. Ofskoon sy gemiddelde afloop groter as dié van die Wit-Nyl is, word die Blou-Nyl as grootste sytak beskou en nie as gelykwaardige bronrivier nie, terwyl die Wit-Nyl as die Nylrivier se hoofloop beskou word. Die naam van die rivier is 'n onakkurate vertaling van die Arabiese woord Azraq, wat sowel "blou" as "donker" beteken. Die donker kleur van die Blou-Nyl word deur die groot hoeveelheid fyn, korrelrige grondmateriaal veroorsaak wat uit die Ethiopiese Hoogland meegevoer word. Die Blou-Nyl ontspring in Noord-Ethiopië suidoos van die Tanameer, vloei 800 km deur Ethiopië en 650 km deur Soedan, waar die Blou-Nyl net suid van Khartoem met die Wit-Nyl saamvloei. Belangrike stede aan die rivier is Bahri, Khartoem en Omdoerman. Lys van riviere in Afrika HAT Taal-en-feitegids, Pearson, Desember 2013, ISBN 978-1-77578-243-8 (en) Henri J. Dumont: The Nile: Origin, Environments, Limnology and Human Use.


Rusmassa ( m 0 {\displaystyle m_{0}\,} ) is die massa van ’n deeltjie in ’n rustoestand. Rusenergie is die energie-inhoud daarvan in rus, en dié is volgens die massa-energieverband E = mc2 direk verwant aan die rusmassa. In die spesiale relatiwiteitsteorie is hierdie rusmassa gelyk aan die invariante massa van ’n deeltjie. In die spesiale relatiwiteitsteorie kan ’n mens ’n snelheidsafhanklike massa definieer, waarby die momentele waarde van die massa afhanklik is van die snelheid; daar is dan ’n massatoename as die snelheid toeneem. Hierdie snelheidsafhanklike massa word die relativistiese massa genoem. Die effek is net merk- of meetbaar wanneer die deeltjie naby genoeg aan die ligsnelheid kom. Daar is al hoe meer energie nodig om die deeltjie te versnel namate dit die ligsnelheid nader.


Die Turkse tale is ’n taalfamilie van minstens 35 tale wat deur Turkse volke van Suidoos-Europa en die Middellandse See-gebied tot Siberië en Wes-China gepraat word, en daar is voorgestel dat dit saam met Mongoolse, Toengoesiese en Japannese tale, Koreaans asook Ainoe deel van die omstrede Altaïese taalfamilie uitmaak. Dié taalfamilie bestaan uit ses groepe, naamlik die Suidwestelike (Ogoesies), Suidoostelike (Karloek/Oeigoer), Khalaj, Noordwestelike (Kiptsjak), Tsjoewasjies (Oghoer) en Noordoostelike (Siberiese Turkse tale). Soms word die Turkse tale ook in twee takke verdeel: Bolgar en Algemene Turkse tale. Turkse tale word deur sowat 170 miljoen mense as moedertaal gepraat, en daar is altesaam meer as 200 miljoen sprekers. Die Turkse taal met die meeste sprekers is Turks, wat hoofsaaklik in Anatolië en die Balkan gepraat word. Die moedertaalsprekers van dié streke maak 40% van alle sprekers van Turkse tale uit. Kenmerkende eienskappe van die Turkse tale soos klinkerharmonie, saamklewing en die gebrek aan taalkundige geslag, word in al die tale aangetref. Sprekers van die verskillende Ogoesiese tale kan mekaar ook redelik goed verstaan; dit sluit in Turks, Azerbeidjans, Turkmeens en Krim-Tataars.


McCarthysrus is 'n grenspos in die Noord-Kaapprovinsie, tussen Suid-Afrika en Botswana. Die grenspos is oop tussen 06:00 en 18:00. Die grenspos staan aan die Botswanakant ook bekend as McCarthy's Rest. Hierdie grenspos word met Suid-Afrika verbind deur die R380-streekroete. Grensposte van Suid-Afrika (en) Webblad - South African Ports of Entry


Mananga is 'n grenspos in Mpumalanga tussen Suid-Afrika en die noorde van Eswatini. Die R571-provinsiale pad verbind die grenspos met die N4-nasionale pad tussen Nelspruit (nou Mbombela) en Komatipoort. Managa lê aan die Komatirivier se oewer waar dit die grens tussen Suid-Afrika en Eswatini kruis. Grensposte van Suid-Afrika (en) Webblad – South African Ports of Entry Hierdie artikel is ’n saadjie. Voel vry om Wikipedia te help deur dit uit te brei.


Tshitale is 'n nedersetting in die Makhado Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika. Lys van dorpe in Suid-Afrika "Hoofplek Tshitale". Sensus 2011.


Old Street is 'n straat in Sentraal- en Oos-Londen wat in wes-oostelike rigting vanaf Goswell Road in Clerkenwell, 'n buurt in die administratiewe stadsdistrik Borough of Islington, tot die kruising met Shoreditch High Street (suide), Kingsland Road (noorde) en Hackney Road (ooste) in Shoreditch in die London Borough of Hackney loop. Die mees nabygeleë moltreinstasie van London Underground is Old Street-stasie wat deel uitmaak van die Northern line.


Rome en Carthago sluit 'n verdrag. Rome sal nie wes van Carthago handel dryf nie en Carthago sal nie in Latynse gebied ingryp nie Slag van Silva Arsia – Tarquinius Superbus, die laaste koning van Rome probeer verniet om met die hulp van die Etruskiese stad Veii sy troon te herwin. Kleisthenes voer 'n nuwe staatsbestel in, wat as die begin van die Atheense demokrasie beskou word. A Global Chronology of Conflict: From the Ancient World to the Modern Middle EastSpencer C. Tucker, ABC-CLIO, 2009, ISBN 1-85109-672-8, ISBN 978-1-85109-672-5 Tyranny and terror: the failure of Athenian democracy and the reign of the Thirty Tyrants Lucas D. LeClaire proefskrif 2013 Easter Washington University.


Candice Patricia Bergen (gebore op 9 Mei 1946) is ’n Amerikaanse aktrise en voormalige model. Sy het vyf Emmys en twee Golden Globes gewen vir haar rol as die titelkarakter in 10 seisoene van die sitkom Murphy Brown (1988–'98). Sy is ook bekend vir haar rol as Shirley Schmidt in die TV-drama Boston Legal (2005–'08). Sy is vir ’n Oscar as beste vroulike byspeler benoem vir Starting Over (1979) en vir ’n Bafta vir Gandhi (1982), waarin sy die rol van die fotograaf Margaret Bourke-White vertolk het. Bergen het haar loopbaan as model begin en op die voorblad van onder meer Vogue verskyn voordat sy haar rolprentdebuut in 1966 in The Group gemaak het. Sy was daarna te sien in The Sand Pebbles (1966), Soldier Blue (1970), Carnal Knowledge (1971) en The Wind and the Lion (1975). Sy het haar debuut op Broadway in 1984 gemaak in die toneelstuk Hurlyburly. Van 2000 tot 2002 was sy in drie episodes van die TV-reeks Sex and the City.


Hadison Park is 'n residensiële voorstad van Kimberley, die hoofstad van die Noord-Kaap, Suid-Afrika. Hadison Park is in 1957 aangelê en genoem na lede van die Jacobson-familie. Die woord "Hadison" is 'n samestelling. Dit word begrens deur Kestellhof in die noordooste, Rhodesdene in die noorde en Heuwelsig in die weste. Vir sensusdoeleindes beslaan Hadison Park 1,11 km². In 2011 was hier 1 549 inwoners van wie meer as 78 persent wit was, amper 12 persent swart en 8 persent bruin. Destyds het meer as 83 persent van die inwoners Afrikaans as huistaal gehad en amper 13 persent Engels. (en) Potgieter, D.J. 1973. Standard Encyclopaedia of Southern Africa. Cape Town: Nasionale Opvoedkundige Uitgewery Ltd. "Subplek Hadison Park". Sensus 2011. (en) Adrianforth.com. URL besoek op 28 Februarie 2016.


Albion is 'n spoorweghalte in Mpumalanga, Suid-Afrika, sowat 17 km suidsuidwes van Carolina op die spoorlyn tussen Breyten en Machadodorp. Albion is die poëtiese Griekse en Romeinse naam vir Brittanje. In Suid-Afrika is dit ook die naam van Albion Collieries, Albion Creek, 'n takrivier van die Noordkaaprivier, en Albionpan. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers.


Die Langhoring-koeivis (Lactoria cornuta) is 'n vis wat voorkom in die Indiese Oseaan, die weste van die Stille Oseaan, die Rooisee en aan die ooskus van Afrika suidwaarts tot by Mosselbaai. In Engels staan die vis bekend as die Longhorn cowfish. Die vis word tot 45 cm lank en die lyf het 'n amper vierkantige deursnit. Daar is twee stekels wat vorentoe wys op die kop en twee by die op die basis van die stertvin wat agtertoe wys. Die vis het 'n plat pens en 'n groot waaier tipe stert. Die bek is klein met uitstaan lippe. Die vis is gewoonlik olyfkleurig tot geel of bruin met blou kolletjies in die middel. Hulle leef in starndmere, hawens en beskutte riwwe. Die vis is alleenlopers wat die gras verkies naby die riwwe en kom voor in water wat 1 tot 50m diep is. Hulle vreet ongewerweldes wat in die sand leef; hulle vind die diertjies deur die sand van hulle af te blaas. Die onvolwasse vissies kom elke seisoen naby KwaZulu-Natal voor.


Die Gereformeerde kerk Oshakati was ’n gemeente van die Gereformeerde Kerke in Suidwes-Afrika wat die dorpe Ruacana, Opuwa en Ondangwa asook die hoofdorp, Oshakati, ingesluit het. Die Gereformeerde kerk Oshakati is in 1988 gestig en het in 1990, toe Suid-Afrika sy troepe aan die onafhanklike Namibië onttrek het, ontbind. Dit het die onderskeiding dat dit die gemeente is met die kortste bestaan in die Gereformeerde Kerke se geskiedenis. Nietemin is in sy kort bestaansgeskiedenis ’n kerk op die hoek van Kanniedood- en Kremetartstraat, Oshakati, gebou. Die enigste predikant, van 1988 tot 1989, was ds. J.L. van der Linde, wat sy hele bediening van 1984 tot 1997 in Suidwes-Afrika/Namibië deurgebring het. Nadat die gemeente ontbind het, is Tsumeb se leraar verantwoordelik vir die bearbeiding van die lidmate in die omgewing van Oshakati. In 2019 het die Gereformeerde Kerk Tsumeb met kerkplanting in Oshakati begin. Die kerkplant heet Gereformeerde Gemeenskapskerk. Die kerkplant sluit Oshakati, Ongwediva, Ondangwa en Ruacana in. In 2020 is ds. Ruan Steyn beroep om die gemeente te plant.


Die Tai-Kadai-tale, soms ook Kra-Dai-, Dais- of Kadai-tale genoem, is 'n taalfamilie wat uit 95 tale bestaan wat deur sowat 100 miljoen mense gepraat word. Hulle is oorwegend oor Suid-China, Hainan, Indo-China en Noordoos-Indië versprei. Die Tai-Kadai-tale is na die twee hooftakke, naamlik die Tai-tale en die Kra-tale (by Ethnologue Kra-Dai), genoem. Dis hoekom dié benaming omstrede en nie algemeen aanvaar is nie. Aan dié taalfamilie behoort nog die taal Ong Be (op Hainan), die Kam-Sui-tale en die Hlai-tale (ook op Hainan); altesaam bestaan dié taalfamilie uit vyf sytakke waarvan die Tai-tale net die grootste is. Van die alternatiewe benamings sluit in Kra-Dai-, Dais- en Kadai-tale. Die diversiteit van die Tai-Kadai-tale in suidoostelike China, veral in Guizhou en Hainan, dui daarop dat dit naby aan hul tuisland is. Die Tai-tak het net sowat 'n duisend jaar gelede suid ná Suidoos-Asië verskuif in wat Austro-Asiatiese grondgebied gewees het met die oprigting van nasies wat later Thailand en Laos sou word.


Historiese Bretagne is 'n geografiese gebied en kulturele streek in die noord-weste van Frankryk. Dit bevat vyf départements: Côtes-d'Armor, Finistère, Morbihan, Ille-et-Vilaine en Loire-Atlantique. Die moderne administratiewe streek Bretagne bevat slegs 80% van die historiese Bretagne. (fr) Populations légales 2012 Wikimedia Commons het meer media in die kategorie Historiese Bretagne.


Die Nilo-Sahariese tale is 'n taalfamilie wat uit omtrent 205 tale bestaan wat deur sowat 50–60 miljoen mense gepraat word. Hulle is oorwegend aan die boloop van die Shari- en Nylriviere (Wit Nyl) insluitende die historiese streek van Nubië versprei. Die Nilo-Sahariese tale word in 18 lande van Noord-Afrika vanaf Algerië en Mali in die noordweste oor Benin, Nigerië, Soedan, Suid-Soedan en die DR Kongo in die suide en vanaf Egipte in die noorde tot Kenia en Tanzanië in die ooste gepraat. Die grootste deel van die belangrikste sytak word in Soedan en Suid-Soedan aangetref. Die naam van dié taalfamilie is van sy verspreiding in die binneland van Noord-Afrika aan die grotere Nylbekken met sy syriviere en die Sentraal-Sahariese woestyn afgelei. Dit bevat hoofsaaklik die tale wat nie tot die Afro-Asiatiese, Khoisan- of Niger-Kongo-tale behoort nie en word nie deur al taalkundiges erken nie. Van die grootste tale volgens moedertaalsprekers is Kanuri (7,9 miljoen), Luo (4,2 miljoen), Masai (1,6 miljoen), Dinka (1,4 miljoen) en Nuer (0,9 miljoen).


Die Gereformeerde kerk Springs is die enigste gemeente van die Gereformeerde Kerke in Suid-Afrika (GKSA) op die Oos-Randse dorp Springs nadat die gemeente Springs-Oos, wat in Desember 1976 van die moedergemeente afgestig het, in 2012 daarby ingelyf is. Die Gereformeerde kerk Springs het op 10 Mei 1935 van Brakpan afgestig as die vierde Gereformeerde kerk aan die Oos-Rand. Op sy beurt het Brakpan in 1926 uit die oudste Gereformeerde kerk in dié deel van die Witwatersrand, Germiston (1905), ontstaan. Vroeër in 1935 het ook die Gereformeerde kerk Benoni hier tot stand gekom en net die volgende jaar die Gereformeerde kerk Boksburg. Springs se lidmate het aanvanklik eredienste in die NG kerksaal, die Vrymesselaarslosie, die ou Baptistekerk, die Dagbreek-skoolsaal en die stadsaal se eetsaal gehou. Op 26 Februarie 1936 besluit die kerkraad om ’n eie gebou op te rig in Geduld, wat die stadsraad aan die gemeente geskenk het. Deur die kerkraad se bemiddeling is die voorstad herdoop tot Paul Krugeroord. Die kerkraad het ’n tender vir die oprigting van die aanvaar, sonder ’n galery.


Mahwelereng is 'n township in die Waterberg-distriksmunisipaliteit in die Limpopoprovinsie van Suid-Afrika. Dit is ongeveer 2 km van Mokopane (voorheen Potgietersrus) geleë. Lys van dorpe in Suid-Afrika "Hoofplek Mahwelereng". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Gereformeerde kerk Johannesburg-Oos was, soos die naam aandui, ’n gemeente van die Gereformeerde Kerke in Suid-Afrika in die ooste van Johannesburg. Lidmate het gewoon in die oostelike voorstede van die Goudstad, waaronder Troyeville, Jeppestown, Kensington, Malvern, Belgravia, Judith's Paarl en Bezuidenhoutsvallei. Dit was een van ses Gereformeerde kerke wat die Goudstad se naam gedra het, van wie vyf tussen 1986 en 1997 ontbind het, en een, Johannesburg-Melville, in 1997 saamgestel uit die ontbinde Johannesburg en dele van Johannesburg-Noord, nog tot 2002 bestaan het, toe dit ingelyf is by Randburg-Oos. Sedert 2002 is Johannesburg-Suid dus al gemeente met die stad se naam as deel van die gemeentenaam. Hoewel baie lidmate van die Gereformeerde kerk hulle in en om Johannesburg kom vestig het, is gedurende die eerste 10 jaar ná die ontdekking van die Witwatersrandse goudveld geen afsonderlike gemeente vir Johannesburg gestig nie. Voor 1896 is lidmate is lidmate deur Pretoriase predikante bedien. ’n Aantal lidmate het ’n paar standplase in Mintweg, Fordsburg, aangekoop en ’n kerkgebou ter waarde van £719 daarop opgerig.


Die Gereformeerde kerk Johannesburg-Sentraal was ’n gemeente van die Gereformeerde Kerke in Suid-Afrika in, soos die naam aandui, die middestad en omstreke van die Goudstad. Weens die drastiese afname in die getal Gereformeerdes in die westelike, sentrale en oostelike gebiede van Johannesburg het die gemeentes Johannesburg-Sentraal, Johannesburg-Mayfair en Johannesburg-Oos in die stad se eeufeesjaar (1986) saamgesmelt as Johannesburg (herstig). Dié gemeente het in 1997 met Johannesburg-Noord saamgesmelt en tot 2003 as Johannesburg-Melville bekendgestaan, toe dit ontbind en deel geword het van Randburg-Oos, wat die volgende ingelyf is by Randburg. Die gemeente is op Sondag 30 Maart 1952 van Johannesburg-Noord (met sy kerkgebou te h.v. Eerstelaan en Derdestraat, Melville) en -Wes (Putneyweg 35, Brixton) afgestig. Die gedagte was dat die Johannesburg-Sentraal deur middel van evangelisasie sou uitgroei tot ’n selfstandige gemeente. Die grense is so getrek dat dit die volgende stadsgebiede sou insluit: New Canada in die weste, Langlaagte, Crown Mines, Mayfair, Goedehoop, Vrededorp, die middestad (Braamfontein, Hillbrow, Doornfontein) en ver in die noorde, Norwood.


Die Gereformeerde kerk Wilropark is die jongste gemeente van die Gereformeerde Kerke in Suid-Afrika in die Wes-Randse stad Roodepoort. Wilropark het op 7 Junie 1981 van die Gereformeerde kerk Witpoortjie afgestig wat op sy beurt op 8 Oktober 1972 van die Gereformeerde kerk Roodepoort afgestig het, ’n dogtergemeente van die Gereformeerde kerk Florida. Wilropark is dus ’n agterkleindogter van die Gereformeerde kerk Krugersdorp, wat op 25 April 1896 as die eerste Gereformeerde kerk aan die Witwatersrand gestig is, ’n maand voor die Gereformeerde kerk Johannesburg. In 1983 het die kerkraad die argitek Albert Monteith, wat ook verantwoordelik was vir die Gereformeerde kerk Brackenhurst, opdrag gegee om ’n doelmatige kerkgebou met sewe katkisasielokale te ontwerp. Vir dié doel het die gemeente ’n erf aangekoop wat uitkyk op ’n natuurreservaat. Op 24 Augustus 1985 is Wilropark se kerkgebou amptelik in gebruik geneem. Weens ’n geldtekort kon die gemeente nie hul planne vir ’n klok, orrel en die katkisasielokale uitvoer nie, maar hulle kon wel ’n tweedehandse Ahlbon-orrel aankoop, wat in 1994 plek gemaak het vir ’n elektroniese Allen-orrel.


Lente is een van die vier seisoene waarin die jaar opgedeel word. Lente volg na die winter en kom voor die somer. Gedurende die lente word die dae langer en die nagte korter (dit word later donker). Meteorologies gesproke val die maande September, Oktober en November in die lente (Suidelike Halfrond). Terwyl dit lente in die Suidelike Halfrond is, is dit herfs in die Noordelike Halfrond. Astronomies gesproke begin die lente egter met die lentenagewening. In die Suidelike Halfrond vind die lentenagewening gewoonlik op 22 of 23 September plaas. In die Noordelike Halfrond vind dit gewoonlik op 20 Maart plaas. Lentedag word op 1 September gevier. Omdat dit warmer word, kom mense meer gereeld uit hulle huise en hoef hulle nie so warm aan te trek nie. Party mense ly (veral in die lente) aan hooikoors, as gevolg van die allergene in die lug. In die lente begin die plante weer te groei. Die wêreld word groener, die bome bot en blomme kan orals gesien word. Vir baie diere is dit ook die begin van hulle broeiseisoen. Voëls wat na warmer gebiede gemigreer het begin weer na hul broeigebiede terugkeer.


Die Allan Gray Orbis-stigting (Eng.: Allan Gray Orbis Foundation) is ’n Suid-Afrikaanse organisasie sonder winsoogmerk wat hom toespits op die ekonomiese en maatskaplike bevordering van Suid-Afrika deur die ontwikkeling van entrepreneurskap. Soortgelyke stigtings bestaan ook in Namibië, Botswana en Swaziland. Hierdie stigtings bied die Allan Gray-beurs- en genootgeleenthede, onder meer uitgebreide geldelike bystand aan jeug met entrepreneursbelofte in hul onderskeie lande. Die stigting is in 2005 gestig deur die filantroop en sakeman Allan Gray, wat entrepreneurskap beskou as ’n integrale deel van ekonomiese vooruitgang van ’n land. Dié beskouing spoor Gray se filantropiese bydraes al die afgelope 35 jaar aan. Die hoofdoelwit van die stigting is die ontwikkeling van entrepreneurs deur die Allan Gray-beurs en Allan Gray-genootskappe. Prof. Jakes Gerwel was tot sy dood in 2012 voorsitter van die stigting. Allan Gray Limited en Orbis Investment Management, albei deur Gray gestig, finansier die stigting se aktiwiteite. Minstens 7 persent van Allan Gray Limited se belasbare wins word aan die stigting geskenk. Voorts bied ’n bydrae van R1,15 miljard, wat Gray in sy persoonlike hoedanigheid in 2007 geskenk het, verdere finansiële sekuriteit aan die stigting in gevalle wanneer Allan Gray Limited se wins wisselvallig is.


Auguste Escoffier (28 Oktober 1846 – 12 Februarie 1935) was een van die beroemdste sjefs ter wêreld. Aan die einde van die negentiende eeu was hy die belangrikste vertolker van haute cuisine [uitgespreek as ot koe-ie-zien], die sogenaamde hoë kookkuns in Frankryk. Hy het belangrike veranderings in die bestuur van kombuise ingestel. Hy het ook sy kennis en ondervinding met jong sjefs en die algemene publiek gedeel. Die kookkuns behels noukeurige en soms langdurige voorbereiding, asook aantreklike opdiening. In luukse hotels en fynproewer restaurante word hoë pryse daarvoor betaal. Die gewone kookstyl in Frankryk word cuisine française genoem. Georges Auguste Escoffier is op 28 Oktober 1846 in die dorpie Villeneuve-Loubet naby Nice aan die Middellandse See gebore. Hy was skaars 13 jaar oud toe hy as vakleerling in sy oom se restaurant begin werk het. Hy het daar reeds geleer hoe om vir ryk mense te kook. Hy het sy vakleerlingskap in 1863 voltooi en daarna in verskeie ander restaurante gewerk. Hy was 19 jaar oud toe die eienaar van 'n bekende restaurant in Parys, Petit Moulin Rouge, hom genooi het om daar te kom werk.


Ingwavuma is 'n landelike dorp in die Umkhanyakude-distriksmunisipaliteit van KwaZulu-Natalprovinsie in Suid-Afrika. Dit lê teenaan die internasionale grens met Eswatini. Lys van dorpe in Suid-Afrika "Hoofplek Ingwavuma". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Mseleni is 'n nedersetting in die Umkhanyakude-distriksmunisipaliteit van KwaZulu-Natal provinsie in Suid-Afrika. Lys van dorpe in Suid-Afrika "Hoofplek Mseleni". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.